**Tushuntirish xati**

Bolalarimizni birovlarning qo’liga berib qo’ymasdan, ularni o’zimiz tarbiyalashimiz lozim.

**Shavkat Mirziyoyev**

O`zbеkiston Rеspublikasi Vazirlar Mahkamasining 2017 yil 6 aprelda “Umumiy o’rta va o’rta maxsus, kasb-hunar ta’limining davlat ta’lim standartlarini tasdiqlash to’g’risida” gi 187-sonli Qarori e’lon qilindi. Shu munosabat bilan tarbiyaviy soatlar mazmunan qayta ko`rib chiqilib, kompetensiyaviy yondashuv asosida amalga oshirilishi bеlgilandi.

**Ma’lumki, sinf rahbari o‘z sinfidagi o‘quvchilarning bevosita ta’lim-tarbiya jarayoni, ya’ni darslar davomida hamda darsdan keyingi faoliyatini nazorat qilishga mas’ul shaxs hisoblanadi.**

Umumiy o`rta ta’lim muassasalarida sinf rahbari faoliyati O`zbekiston Respublikasining “Ta’lim to`g`risida”gi Qonuni, “Kadrlar tayyorlash milliy dasturi”, O`zbekiston Respublikasi Vazirlar Mahkamasining ta’lim sohasidagi qarorlari, Xalq ta’limi vazirligi tomonidan ishlab chiqilgan tegishli me’yoriy hujjatlar va Xalq ta’limi vazirligining 2007 yil 20 yanvardagi 19-sonli buyrug`i bilan tasdiqlangan**“Ta’lim muassasalari sinf rahbari to`g`risida Nizom”** asosida tashkil etiladi.

Mazkur dastur va metodik qo’llanmayuqorida nomlari keltirilgan ta’limga oid huquqiy va me’yoriy hujjatlarga, shuningdek, umumiy o‘rta ta’limning uzluksizligi va izchilligiga, zamonaviy metodologiyalarga asoslangan.

**Dasturning maqsadi** — tarbiyaviy soatlarni mamlakatda amalga oshirilayotgan ijtimoiy-iqtisodiy islohotlar, rivojlangan xorijiy mamlakatlarning ilg‘or tajribalari hamda ilm-fan va zamonaviy axborot-kommunikatsiya texnologiyalariga asoslangan holda tashkil etish, zamon talablariga javob beruvchi, ma’naviy barkamol, faol fuqarolik pozitsiyasiga ega shaxslarni tarbiyalashdan iborat.

**Tarbiyaviy soat dasturining vazifalari:**

milliy, umuminsoniy va ma’naviy qadriyatlar asosida o‘quvchilarni tarbiyalashning samarali shakllari va usullarini joriy etish;

tarbiya jarayoniga pedagogik va zamonaviy axborot-kommunikatsiya texnologiyalarini joriy etish;

o‘quvchilarni ijtimoiy hayotga tayyorlashda ta’lim, fan va ishlab chiqarishning samarali integratsiyasini ta’minlashdan iborat.

Bugungi kunda axborot oqimining tezligi natijasida hayotimizga ommaviy madaniyatni salbiy ta’sirlari ham sezilmoqda. Bu masalani o’quvchilarning ijtimoiy hayotlari misolida ko‘rishimiz mumkin. Ba’zida ota-onalar tomonidan bolalarning beodobligi, o‘z fikrini og‘zaki yoki yozma tarzda aniq ifodalay olmasligi, mas’uliyatning yetishmasligi, atrofidagilar bilan kelisha olmasligi, o‘ziga tegishli bo‘lgan mablag‘largni to‘g‘ri taqsimlay olmasligi haqidagi fikrlarni eshitib qolamiz. SHuning uchun ham dasturni ishlab chiqishda xaqlaro va milliy tajribaga asoslanilganligini alohida ta’kidlab o‘tish joizdir.

**“Ta’lim muassasalari sinf rahbari to`g`risida Nizom”**ga asosan“Sinf rahbari - Ta’lim muassasasining tarbiyaviy tizimidagi tayanch pedagoglardan biri bo`lib, o`ziga biriktirilgan sinf o`quvchilarining amalda belgilangan ta’lim va tarbiya olishlarini tashkil etadi.”SHu nuqtai nazardan olib qaraganda bugungi kunda ta’lim muassasalari **sinf rahbarlari faoliyatida quyidagilarga o‘xshash muammolar ko‘zga tashlanmoqda:**

− Ayrim sinf rahbarlari tomonidan o‘quvchilarni tarbiyalash jarayonida o‘z oldilariga qo‘ygan maqsad va vazifalarining to‘g‘ri tashkil etilmaganligi;

− Tarbiyaviy soatlarning aniq o‘quv-mavzu reja asosida tashkil etilmayotganligi;

− Ta’lim-tarbiya va ma’naviy-ma’rifiy sohaga oid qonunlar va qonunosti hujjatlarning ko‘pchiligidan o‘qituvchi va sinf rahbarlarining yetarli darajada xabardor emasligi;

− Ba’zi sinflardagi muhitning qoniqarli emasligi, ahil va mustahkam jamoaning shakllanmaganligi;

− Ayrim ta’lim muassasalarida davomatning pastligi, muntazam dars qoldiruvchi o‘quvchilar mavjudligi;

− Ba’zi sinflardagi o‘quvchilarda kundalik daftarlarining mavjud emasligi, borlarining ham sinf rahbari tomonidan nazorat qilinmaganligi;

− Ayrim o‘quvchilarning darslarga tayyorgarliksiz, hatto darsliklarsiz ishtirok etishlari;

− O‘quvchilar internet va mobil telefon qaramligining jismoniy va ruhiy xatarlari haqida yetarli tushunchalarga ega emasliklari;

− Voyaga yetmaganlar o‘rtasida turli zararli oqimlar ta’siriga tushib qolish, jinoyatchilik va huquqbuzarlik holatlarining uchrayotganligi;

− O‘quvchi tarbiyasida muhim o‘rin tutadigan kompetensiyalarga erishilmaganligi;

− Ba’zi o‘qituvchi va tarbiyachilarimizda kasbiy kompetensiyalar yetishmasligi;

− Tarbiyaviy ishlar ta’sirchanligining pastligi;

− Ota-onalar bilan samarali muloqotning yo‘lga qo‘yilmaganligi;

− Huquqbuzarlik, mobil telefon va internet qaramligi, narkomaniya, tamaki va alkogol mahsulotlarini iste’mol qilishga qarshi kurash hamda oldini olish bo‘yicha samarali chora-tadbirlar tizimi ishlab chiqilmaganligi.

SHu o‘rinda masalaning muhim bir jihatiga e’tiboringizni qaratmoqchimiz. **Bugungi kunda umumta’lim maktablarida tarbiyaviy soatlar amalda qanday tashkil qilinmoqda?**

− Bugungi kundagi aksariyat hollarda tarbiyaviy soatlar quruq gaplardan iborat bo‘lib, tarbiyaviy soat mavzularidan chetga chiqib ketiladi;

− Qaysidir o‘quvchining xulqi muhokamaga qo‘yiladi;

− O‘quvchilarning fanlarni o‘zlashtirishlari va davomatlari muhokama qilinadi;

− Qandaydir tadbirlarga tayyorgarlik va sinf muammolarini hal etish kabi masalalar xususida so‘z boradi.

**Tarbiyaviy soatlar qanday bo‘lishi kerak?**

− Ta’lim jarayoni alohida, mustaqil darslardan tashkil topgani kabi tarbiyaviy soatlar ham yaxlit tarbiyaviy usullar, ta’sirchan vositalar yordamida amalga oshiriladi.

− Sinf rahbari ushbu tadbirlarni o‘tkazishga doir aniq ish rejasiga ega bo‘lishlari lozim.

Bugungi shiddatli davr barchamizdan axloqiy va ma’naviy jihatdan tarbiyaviy ishlarni yanada kuchaytirish lozimligini talab etmoqda. Ma’naviyat yo‘q ekan, inson ongli ijtimoiy shaxs bo‘la olmaydi. SHuning uchun ham sinf rahbarlari va butun o‘qituvchilar jamoasi oldida o‘quvchilarga milliy va umuminsoniy qadriyatlar asosida hayot kechirishni o‘rgatishdek muhim vazifa turadi. Hozirgi globallashuv jarayonlari kuchaygan, turli g‘oyalar o‘rtasidagi kurash keskinlashgan, “ommaviy madaniyat” xurujlari butun dunyoga tarqalib borayotgan, internet tarmog‘i orqali uzatilayotgan buzg‘unchi axborotlar inson qalbi va ongini o‘ziga qaram qilishga urinayotgan tahlikali zamonda kelajagimiz bo‘lgan yosh avlodni hayotga tayyorlashning samarali shakl va uslublarini izlash davlat siyosati darajasidagi masalaga aylangan.

Tarbiyaviy ishlarni davr talabiga javob beradigan holga keltirish uchun tarbiyaning asosi bo‘lgan barcha g‘oyalar qaytadan ko‘rib chiqilishi, asosiy e’tibor bola shaxsiga qaratilishi, yillar davomida to‘plangan ijobiy tajribadan unumli foydalanish zarurligini taqozo etadi. Inson shaxsining kamol topishi esa juda murakkab va uzluksiz jarayon davomida shakllanadi. Uning tarbiyasiga ota-onasi, maktab, mahalla, do‘stlari, jamoat tashkilotlari, atrof-muhit, internet, ommaviy axborot vositalari, san’at, adabiyot, tabiat va hokazolar bevosita ta’sir ko‘rsatadi. SHuning uchun ham barcha sinf rahbarlari o‘z tarbiyaviy faoliyatlarida ana shu mezonlarni hisobga olishlari shart.

Tarbiyaviy soatlar o‘quvchilarda shakllangan tayanch kompetensiyalarni amaliyotga tadbiq etish maydoni hisoblanadi. To‘g‘ri tashkil etilgan tarbiyaviy soatlar o‘quvchilarda fanlar orqali shakllangan tayanch kompetensiyalarni ijtimoiy hayotda tadbiq eta olishlari uchun imkoniyat yaratib beradi.

O‘quvchilarda hulq-odob madaniyatiga rioya qilish, fikrini erkin ifodalash, notiqlik qobiliyatini yuksaltirish, axborotlardan to‘g‘ri va samarali foydalanish, shu bilan birga bu boradagi xalqaro hamda milliy qonunchilik qoidalariga rioya qilishni tarbiyalash tarbiyaviy soatlarning asosiy maqsadlaridan birdir. SHuningdek, tarbiyaviy soatlar orqali o‘quvchilarda to‘g‘ri kasb tanlash, kitobxonlik madaniyatini shakllantirish, bo‘sh vaqtini to‘g‘ri taqsimlash, o‘z iqtidorini rivojlantirish uchun turli to‘garaklarni to‘g‘ri tanlash, tayyor ish joylarida ishlash emas, balki o‘zi ish joylarni yaratishi kabi qobiliyatlar shakllantiriladi.

Tarbiyaviy soat dasturlari oddiydan murakkablikka tamoyili asosida shakllantirilgan bo‘lib, quyidagi yo‘nalishlarni o‘z ichiga oladi. Vatanparvarlik; axloqiy, huquqiy, jismoniy, gigienik, ekologik hamda estetik tarbiya shuningdek, o‘quvchilarni to‘g‘ri kasb tanlashga yo‘naltiradi. Tarbiyaviy soatlarning mazkur yo‘nalishlari O‘zbekiston Respublikasida ta’limning uzluksizligi, uzviyligi, o‘quvchi shaxsi va qiziqishlari ustuvorligidan kelib chiqib, ularda yosh xususiyatlariga mos ravishda quyidagi tayanch kompetensiyalar shakllantiriladi.

**Kommunikativ kompetensiya** — ijtimoiy vaziyatlarda ona tilida hamda birorta xorijiy tilda o‘zaro muloqotga kirisha olishni, muloqotda muomala madaniyatiga amal qilishni, ijtimoiy moslashuvchanlikni, hamkorlikda jamoada samarali ishlay olish layoqatlarini shakllantirishni nazarda tutadi.

**Axborotlar bilan ishlash kompetensiyasi** — media manbalardan zarur ma’lumotlarni izlab topa olishni, saralashni, qayta ishlashni, saqlashni, ulardan samarali foydalana olishni, ularning xavfsizligini ta’minlashni, media madaniyatga ega bo‘lish layoqatlarini shakllantirishni nazarda tutadi.

**O‘zini o‘zi rivojlantirish kompetensiyasi** — doimiy ravishda o‘z-o‘zini jismoniy, ma’naviy, ruhiy, intellektual va kreativ rivojlantirish, kamolotga intilish, hayoti davomida mustaqil o‘qib-o‘rganish, kognitivlik ko‘nikmalarini va hayotiy tajribani mustaqil ravishda muntazam oshirib borish, o‘z xatti-harakatini muqobil baholash va mustaqil qaror qabul qila olish ko‘nikmalarini egallashni nazarda tutadi

**Ijtimoiy faol fuqarolik kompetensiyasi** — jamiyatda bo‘layotgan voqea, hodisa va jarayonlarga daxldorlikni his etish va ularda faol ishtirok etish, o‘zining fuqarolik burch va huquqlarini bilish, unga rioya qilish, mehnat va fuqarolik munosabatlarida muomala va huquqiy madaniyatga ega bo‘lish layoqatlarini shakllantirishni nazarda tutadi.

**Milliy va umummadaniy kompetensiya** — vatanga sadoqatli, insonlarga mehr-oqibatli hamda umuminsoniy va milliy qadriyatlarga e’tiqodli bo‘lish, badiiy va san’at asarlarini tushunish, orasta kiyinish, madaniy qoidalarga va sog‘lom turmush tarziga amal qilish layoqatlarini shakllantirishni nazarda tutadi.

**Matematik savodxonlik, fan va texnika yangiliklaridan xabardor bo‘lish hamda foydalanish kompetensiyasi** — aniq hisob-kitoblarga asoslangan holda shaxsiy, oilaviy, kasbiy va iqtisodiy rejalarni tuza olish, kundalik faoliyatda turli diagramma, chizma va modellarni o‘qiy olish, inson mehnatini yengillashtiradigan, mehnat unumdorligini oshiradigan, qulay shart-sharoitga olib keladigan fan va texnika yangiliklaridan foydalana olish layoqatlarini shakllantirishni nazarda tutadi.

SHuningdek, mazkur kompetensiyalar har bir tarbiyaviy soatning mazmunidan kelib chiqqan holda shakllantiriladi.

Umumta’lim maktablarining 1-9-sinf o‘quvchilari uchun tuzilgan “Tarbiyaviy soatlar uchun namunaviy mavzular rejasi” mazmunan tarbiyaviy-axloqiy hislatlarni shakllantirish bilan bir qatorda yurtimizda nishonlanadigan umumxalq bayramlari va muhim tarixiy sanalar asosida tuzildi. Bundan tashqari mazkur rejada fan oyliklari davomida o‘quvchilar uchun tarbiyaviy dars soatlarini o‘tishda nimalarga e’tibor berish kerakligi e’tiborga olingan.

Mazkur dastur va qo‘llanmada bugungi kunda sinf rabarlari uchun amaliy va uslubiy yordam sifatida Respublika Ta'lim markazi mutaxassislari va amaliyotchilar hamkorligida “Tarbiyaviy soat”larning mashg‘ulot ishlanmalari tavsiya etiladi.

“Tarbiyaviy soat”lar rejasidagi 8 soatlik “Yo‘l harakati qoidalari”ga doir mavzular dasturi va dars ishlanmalari mazkur qo‘llanmada aks ettirilmagan.

Umumta'lim maktablarining 5-sinf o‘quvchilari uchun ishlab chiqilgan “Tarbiyaviy soat” mashg‘ulot ishlanmalarida mazmunan o‘quvchilarda tarbiyaviy-axloqiy xislatlarni shakllantirish va mustahkamlash maqsadida donolar hikmatlariga va milliy qadriyatlarimizga hurmat, vatanparvarlik, insonparvarlik, jismoniy tarbiya, shaxsiy gigiyena, ozodalik, kiyinish odobi, bola huquqlari, tabiatni asrash, iqtisodiy tarbiya, salomlashish va muomala odobi, kitobni sevish kabilar bilan bir qatorda yurtimizda o’tkaziladigan umumxalq bayramlari va muhim sanalarni nishonlashda nimalarga e'tibor berish lozimligi to‘g‘risida tavsiyalar berilgan.

Tarbiyaviy soatlarni quyidagi tartibda tashkil qilish mumkin:

Kun shiori:

1. Kirish;
2. Asosiy qism: hikoya, suhbat,ma’ruza, guruhlarda ishlash;
3. Yakuniy qism.

Tarbiyaviy soatlarda foydalahish uchunmavzuga doir adabiyotlar ko`rgazmasi tashkil etiladi. Jarayonni ochiq muloqot, davra suhbati, bahs-munozara, treninglar va boshqa har xil noan’anaviy tarzda tashkil etish mumkin.

(Izoh: Taqdim etilayotgan tarbiyaviy soatlar dasturiga Umumta’lim maktablarining sinf rahbarlari metod kengashi qaroriga ko‘ra 15 % gacha o‘zgartirish kiritilishi mumkin.)

***“Tasdiqlayman”***

***Maktab direktori\_\_\_\_\_\_\_\_\_\_\_\_\_B.Mavlonov***

***“Tarbiyaviy soat” mashg’ulotlarining o’quv-mavzu rejasi***

***4“\_\_\_” sinf***

|  |  |  |  |  |
| --- | --- | --- | --- | --- |
| ***№*** | ***O‘tiladigan mavzular*** | ***soat*** | ***O’tilgan vaqti*** | ***Uyga vazifa*** |
| ***1.*** | O‘zbekiston – Vatanim manim! | 1 |  |  |
| ***2.*** | O‘quvchilarning tashkiliy jamlanmasi va guruhining harakatlanishi. (yo‘l harakati qoidalari) | 1 |  |  |
| ***3.*** | Odob-axloq qoidalari | 1 |  |  |
| ***4.*** | Favqulodda vaziyatlarda to‘g‘ri harakat qilish | 1 |  |  |
| ***5.*** | Sizni sharaflaymiz, aziz ustozlar (1 oktyabr – O‘qituvchilar va murabbiylar kuni munosabati bilan). | 1 |  |  |
| ***6.*** | Yo‘lning qatnov qismidagi belgilar. (yo‘l harakati qoidalari) | 1 |  |  |
| ***7.*** | Notanish odamlar bilan muloqot qanday bo‘lishi kerak? | 1 |  |  |
| ***8.*** | Til – dil ko‘zgusi (O‘z.Res. “Davlat tili haqida”gi Qonun qabul qilingan kun munosabati bilan). | 1 |  |  |
| ***9.*** | Transport vositalaridagi raqam, ogohlantiruvchi belgilar va yozuvlar. (yo‘l harakati qoidalari) | 1 |  |  |
| ***10.*** | Kuz ne’matlari. | 1 |  |  |
| ***11.*** | Bayrog‘imizni baland tutaylik (18 noyabr - O‘z.Res. Davlat bayrog‘i qabul qilingan kun munosabati bilan). | 1 |  |  |
| ***12.*** | Bola huquqlari to‘g‘risidagi Konvensiya | 1 |  |  |
| ***13.*** | Konstitutsiyamiz –baxtimiz poydevori  (8 dekabr – Konstitutsiya kuni munosabati bilan). | 1 |  |  |
| ***14.*** | Madhiyam, yangrayver! (10 dekabr - O‘z.Res. Davlat madhiyasi qabul qilingan kun munosabati bilan). | 1 |  |  |
| ***15.*** | Yo‘l harakati qoidalariga oid savol-javoblar. (yo‘l harakati qoidalari) | 1 |  |  |
| ***16.*** | Yangi yilga yangi rejalar (Yangi yil bayrami yaqinlashishi munosabati bilan). | 1 |  |  |
| ***17.*** | Ona yurtni mard o‘g‘lonlar qo‘riqlaydi (14 yanvar – Vatan himoyachilari kuni munosabati bilan). | 1 |  |  |
| ***18.*** | Barcha fuqarolar tengdirlar. | 1 |  |  |
| ***19.*** | Tejamkorlik. Gaz va elektr, ichimlik suvini tejash burchimiz | 1 |  |  |
| ***20.*** | Donolar bisotidan.  (Navoiy va Bobur tavallud kunlari oldidan). | 1 |  |  |
| ***21.*** | Birlashgan Millatlar Tashkiloti haqida. | 1 |  |  |
| ***22.*** | Piyodalarning yakka, guruh bo‘lib va jamlanma harakatlanishi. (yo‘l harakati qoidalari) | 1 |  |  |
| ***23.*** | Oila - muqaddas dargoh. | 1 |  |  |
| ***24.*** | Onalar, sizni qutlaymiz! (8 mart – Xotin-qizlar kuni munosabati bilan). | 1 |  |  |
| ***25.*** | Sog‘ tanda-sog‘lom aql. | 1 |  |  |
| ***26.*** | Milliy an’analarimiz faxrimizdir (21 mart – Navro‘z bayrami munosabati bilan). | 1 |  |  |
| ***27.*** | Ta’magirlik - yomon illat | 1 |  |  |
| ***28.*** | Yo‘l transport hodisalarining sabablari. (yo‘l harakati qoidalari) | 1 |  |  |
| ***29.*** | Yurtimizdagi muzeylar. | 1 |  |  |
| ***30.*** | Ta’qiqlovchi belgilar. (yo‘l harakati qoidalari) | 1 |  |  |
| ***31.*** | Vatan madhi dillarda (Xotira va qadrlash kuni oldidan). | 1 |  |  |
| ***32.*** | Bilimlilik – tengsiz xazina. | 1 |  |  |
| ***33.*** | Kitob – bilim manbayi. | 1 |  |  |
| ***34.*** | Yozgi ta’til rejalari. | 1 |  |  |

*Tuzuvchi:*

*Ma’naviy-ma’rifiy va tarbiya ishlar bo’yicha deriktor o’rinbosari:\_\_\_\_\_\_\_\_\_\_\_\_ O.Boybulov.*

1. **mavzu: O`zbekiston – Vatanim manim!**

*I.Kirish:*

*Tarbiyaviy mashg`ulotning maqsadi:* Vatan haqida tushuncha berish.Mustaqillik yo`lidagi O`zbekiston prezidenti I.Karimov boshchiligida amalga oshirilayotgan ishlar haqida bilimlarini kengaytirish va vatanparvarlik fazilatlarini rivojlantirish.

*Tarbiyaviy mashg`ulot jihozi*:Jahon siyosiy xaritasi,mavzuga oid plakatlar.

*Tarbiyaviy mashg`ulotning borishi:*

Tashkiliy qism:

O`quvchilarning mashg`ulotga tayyorgarligi*.*

Ma`naviyat daqiqasi

*II.Asosiy qism:*


“Mustaqillik biz uchun - davlatchiligimizni mustahkamlash, buyuk kelajagimizning poydevorini qurish,milliy ongimiz va faxrimizni yuksaltirish, jahon hamjamiyatida munosib o`rnimizni egallashdir.”

Islom Karimov

Qadimda dushmanlar Turk davlatining xoqoni O`g`uzxondan unga qarashli tashlandiq,hech narsa bitmaydigan bir parcha yerni talab qilishadi.Bobomiz shunda:”Vatan yolg`iz bizning mulkimiz emas.Mozorda yotgan otalarimiz va endi tug`ilajak avlodlarimizning bu muborak tuproqda haqlari bordir.Vatandan ozgina bo`lsa ham yer bermakka hech bir kimsaning haqqi yo`qdir” – deb javob berdilar.

Qissadan-hissa shuki: Biz vatanni sevmakni dono bobolarimizdan o`rganamiz.

Har qanday bosqin va istilolarga qaramasdan,har qanday og`ir va murakkab sharoitda ham ota-bobolarimiz o`zligini yo`qotmasdan ma`naviy hayot mezonlari,odob-axloq qoidalariga amal qilib,komillik sari intilib yashagan.Bugun ham barchamizga ibrat bo`lib kuch – qudrat bag`ishlab kelmoqda.(Siyosiy xarita orqali O`zbekiston Respublukasining tuzilishi,chegaradosh davlatlari,yer maydoni,aholi soni,poytaxti va tarkibidagi viloyatlar ko`rsatib,tushuntiriladi).





*III.Yakuniy qism:*

Suverenitet –bu davlatning ichki,tashqi siyosatda mustaqilligi

Mustaqillik – birovga qaram bo`lmagan,o`z ixtiyori bilan harakat qilishga qobil,ozod va erkin inson,xalq,davlat faoliyatining mohiyatini ifoda etuvchi tushunchadir.

*Savol va topshiriqlar*

1.Rasmlar asosida “Mustaqillik” so`ziga ta`rif bering.

2.Mustaqillik va Vatan haqidagi she`r va maqollardan ayting.

3.Insonga mustaqillik nima uchun kerak?

*Topshiriq:*

O`zbekiston Respublikasi tarkibidagi viloyatlarni tarmoqlab bering.

O’zbekiston Respublikasi Birinchi Prezidenti Islom Karimov : “Bizdan ozod va obod Vatan qolishi”, “Shu aziz Vatan barchamizniki. Uning baxt saodati, yorug` istiqboli, farovon kelajagi uchun yashash, kurashish kerak bo`lsa, joningni fido qilish, shu muqaddas zaminda yashayotgan har bir inson uchun baxtdir”,-deb aytganlar.

Prezidentimiz **Shavkat Mirziyoyev** bejizga “Bolalarimizni birovlarning qo’liga berib qo’ymasdan, ularni o’zimiz tarbiyalashimiz lozim” deb aytmaganlar. Shu sababli ta’limni O‘zbekiston Respublikasining ijtimoiy taraqqiyoti sohasida ustuvor yo‘nalish, deb e’lon qilingan.

O‘zbekiston Respublikasi Konstitutsiyasining 41-moddasida har kimning bilim olish huquqiga egaligi va bepul umumiy ta’lim olish davlat tomonidan kafolatlanishi belgilab qo‘yilganligi buning isbotidir.

Prezidentimiz SH.Mirziyoev tashabbusi bilan davlatimizni barqaror va jadal sur’atlar bilan rivojlantirish, olib borilayotgan islohotlar samarasini yanada oshirish maqsadida, **2017-2021 yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasi** ishlab chiqilib, hayotga izchil joriy etilmoqda.

I. Davlat va jamiyat qurilish tizimini takomillashtirish

II. Qonun ustuvorligini ta’minlash va sud-huquq tizimini yanada isloh qilish

III. Iqtisodiyotni rivojlantirish va liberallashtirish

IV. Ijtimoiy sohani rivojlantirish

V. Xavfsizlik, diniy bag‘rikenglik va millatlararo totuvlik, o‘zaro manfaatli va amaliy tashqi siyosat

Test

1.Mustaqillikka erishishimizga eng katta hissa qo`shgan inson kim?

A.Bobur

B.I.A.Karimov

D.A.Navoiy

E.A.Temur

2.O`zbekiston Respublikasi Davlat mustaqilligi asosi to`g`risidagi qonun qachon e`lon qilindi?

A.1991-yil 31-avgust

B.1991-yil 1-sentabr

D.1991-yil 18-noyabr

E.1992-yil 8-dekabr

3.Mustaqillikka erishganimizdan keyin nimalarga erishdik?

A.Bayroq,gerb,madhiya,valyuta,ona tili

B.Suv,yer,chiroq

D.Non,havo,kiyim

E.Yer osti boyliklari,konstitutsiya

4.O`zbekistonning poytaxti -

A.Ostona

B.Dushanbe

D.Toshkent

E.Samarqand

O`quvchilar fikrlarini xulosalab,faol qatnashgan o`quvchilar rag`batlantiriladi.

2-Mavzu: O‘quvchilarning tashkiliy jamlanmasi va guruhining harakatlanishi.

*I.Kirish:*

*Tarbiyaviy mashg`ulotning maqsadi:* O’quvchilarga yo’l harakati qoidalaridan o’quvchilarning tashkiliy jamlanmasi va guruhlarnining harakatlanishi haqida tushuncha berish.

*Tarbiyaviy mashg`ulot jihozi*:yo’l harakati qoidalariga oid plakatlar.

*Tarbiyaviy mashg`ulotning borishi:*

Tashkiliy qism:

O`quvchilarning mashg`ulotga tayyorgarligi*.*

Ma`naviyat daqiqasi

*II.Asosiy qism:*


*O’qituvchi:*

***“Piyodаlаrning tаshkiliy jаmlаnmаsi”*** *– qоidаlаrning 5.2 bаndi tаlаblаrigа muvоfiq yo’ldа bir yo’nаlishdа birgаlikdа hаrаkаtlаnаyotgаn оdаmlаr guruhi.*

Piyodаlаrning tаshkiliy jаmlаnmаsigа bir qаtоrdа to’rt kishidаn оrtiq bo’lmаsdаn yo’lning qаtnоv qismidа fаqаt trаnspоrt vоsitаlаrining ҳаrаkаt yo’nаlishi bo’ylаb o’ng tоmоndаn yurishgа ruхsаt etilаdi.

Jаmlаnmаning оldi vа оrqаsidа chаp tоmоndаn qizil bаyrоqchа, qоrоng’i vаqtdа yoki yеtаrlichа ko’rinmаslik shаrоitidа esа оldindа оq, оrqаdа qizil rаngli chirоq ko’tаrgаn kuzаtuvchilаr bo’lishi kеrаk.

Bоlаlаr guruhini trоtuаrlаr vа piyodаlаr yo’lkаlаridаnginа, ulаr bo’lmаgаndа esа yo’l yoqаsidаn fаqаt kunduzi vа kаttа yoshdаgilаr kuzаtuvidа оlib yurishgа ruхsаt etilаdi.

**

*Jаmlаnmаning оldidа vа оrqаsidа chаp tоmоndаn qizil bаyrоqchа, qоrоng’i vаqtdа yoki yеtаrlichа ko’rinmаslik shаrоitidа esа оldindа оq, оrqаdа qizil rаngli chirоq ko’tаrgаn kuzаtuvchilаr bo’lishi kеrаk.*

*Bоlаlаr guruhini trоtuаrlаr vа piyodаlаr yo’lkаlаridаnginа, ulаr bo’lmаgаndа esа yo’l yoqаsidаn fаqаt kunduzi vа kаttа yoshdаgilаr kuzаtuvidа оlib yurishlаrigа ruхsаt etilаdi.*

**

O`quvchilar fikrlarini xulosalab,faol qatnashgan o`quvchilar rag`batlantiriladi.

***3-mavzu: Odob-axloq qoidalari***

***I.Kirish:***

*Tarbiyaviy mashg`ulotning maqsadi*: O’quvchilar qalbi va ongiga odob-axloq qoidalariga qat’iy rioya etish tuyg’ularini singdirish, ularni zo‘ravonlik, hayosizlik va shafqatsizlikni tashviq qilishga qaratilgan har qanday xatti-harakatlardan himoya qilish, o’quvchilarda ichkilikbozlik, giyohvandlik va «ommaviy madaniyat» kabi bizga yot illatlarga qarshi immunitetni shakllantirish.

*Tarbiyaviy mashg`ulotning jihozi:*mavzuga oid rasm,DVD

*Tarbiyaviy mashg`ulotning borishi:*

Tashkiliy qism:

O`quvchilarni darsga hozirlash

***II.Asosiy qism:***

O’qituvchi o’quvchilarga odob-axloq qoidalari haqida tushuncha berib o’tadi:

**Ta’lim muassasasi hududida odob-axloq qoidalari**

 Maktabga mashg‘ulotlar boshlanishidan 10-15 daqiqa oldin, ta’lim muassasasi Ustavida belgilangan o‘quvchilar libosi (formasi)da kelish;

toza va orasta kiyinish, saranjom-sarishta yurish, sochlarni ozoda va tartibga keltirilgan holda tutish (o‘g‘il bolalar sochlarining uzunligi meyor (2-3 sm)dan oshmasligi, qiz bolalarning ixcham zirakdan tashqari boshqa taqinchoqlarni taqmasligi lozim);

chiqindilarni faqat maxsus belgilangan idishlarga tashlash;

ustozlar va maktab mehmonlari bilan uchrashganda salom berish;

o‘quv mashg‘ulotlari vaqtida hududda sababsiz yurmaslik;

ta’lim muassasasi mulki (parta, stol, stul, doska, o‘simliklar, hayvonot dunyosi va hokazolar)ga ehtiyotkorona munosabatda bo‘lish;

maktab yo‘laklarida tinchlikni saqlash, baland ovozda gaplashmaslik;

maktabga o‘quv-qurollari, dars jadvalida belgilangan darsliklar va daftarlar bilan kelish (o‘quvchilar uchun mo‘ljallangan papka tutishi, kundalik daftarining bo‘lishi, ma’naviyatga zid rasmlar tushirilgan yozuv daftarlaridan foydalanmasligi);

narkotik va psixotrop moddalar, alkogol va tamaki mahsulotlarining iste’mol qilinishi hamda tarqatilishiga yo‘l qo‘ymaslik.

**Dars vaqti**(sinf xonalari)**da:**

 dars jarayoniga xalal beradigan harakatlar qilishdan saqlanish;

uyali aloqa vositalarini o‘chirib qo‘yish;

dars vaqtida o‘rinsiz gaplashmaslik;

jihozlarni asrab-avaylash, partalarga, stol va stullarga chizmaslik;

qog‘oz va boshqa keraksiz narsalarni qoldirib ketmaslik;

ovqatlanmaslik, saqich chaynamaslik.

**Tanaffusda:**

 tanaffusdan unumli foydalanish;

o‘z o‘qish joyini toza saqlash va tartibga keltirish;

navbatdagi dars bo‘ladigan xonaga o‘z vaqtida o‘tish;

fan o‘qituvchisining ko‘rsatmasi bo‘yicha sinfni kelgusi darsga tayyorlash;

katta tanaffus vaqtida navbatchi o‘quvchilar tomonidan sinf xonasining tozaligini ta’minlash.

O`qituvchi:

Bugun biz tez sur’atlar bilan o`zgarib borayotgan, insoniyat hozirga qadar boshidan kechirgan davrlardan tubdan farq qiladigan o`ta shiddatli va murakkab bir zamonda yashamoqdamiz. Axborotlar asri deb yuritilayotgan bu davrda biz o’zimizni-o’zimiz himoya qilmog’imiz lozim. Chunki internet tarmoqlarida berilayotgan har xil ko’ngil ochar hamda zo’ravonlikka moyva sport mashg’illik hissini kuchaytiruvchi o’yinlar zamirida yurtga, millatga bo’lgan tahdid yashiringandir. Shuning uchun har birimiz bunday o’yinlardan yiroq bo’lishimiz, bo’sh vaqtlarimizni mazmunli o’tkazishimiz kerak. Har xil to’garaklar va sport mashg’ulotlari sog’lom turmush tarzimizning bir bo’lagiga aylanmog’i darkor.

Har xil spirtli ichimliklar va giyohvand moddalar inson ongini zaiflashtiradi. Boylikka o’chlik esa tubanlikka yetaklaydi.

Bilimlarning etarli emasligi esa har xil diniy oqimlar ta’siriga tushib qolib, oila hamda yurt tinchligiga rahna solishiga olib keladi.

Shuning uchun inson doima bilim olishga intilishi, zararli illat va odatlardan yuroq bo’lishi zarurdir.


**III.Yakuniy qism:**


1-topshiriq:Klaster usulida ichkilikbozlikning ijobiy va salbiy tomonlari haqida so’zlab berish topshiriladi.


2- topshiriq :Klaster usulida internet tarmog’ining faodali va zararli oqibatlari haqida so’zlash

Dars yakunida o’quvchilarni rag`batlantiriladi.


***4-mavzu:*** *Favqulodda vaziyatlarda to‘g‘ri harakat qilish*



**

**

**

******

***5-mavzu:*** *Sizni sharaflaymiz, aziz ustozlar*

*(1 oktyabr – O‘qituvchilar va murabbiylar kuni munosabati bilan).*

***I.Kirish:***

*Tarbiyaviy mashg`ulotning maqsadi*:O`quvchilarni ustozlarga hurmat ruhida tarbiyalash va ulardan o`rnak olishga o`rgatish.

*Tarbiyaviy mashg`ulotning jihozi:*mavzuga oid rasm,DVD

*Tarbiyaviy mashg`ulotning borishi:*

Tashkiliy qism:

O`quvchilarni darsga hozirlash

***II.Asosiy qism:***

Ma`naviyat daqiqasi:

Ilm-ziyo berar bizga,

Onadir har o`g`il-qizga,

Jo bo`ldingiz qalbimizga,

Mehribonim o`qituvchim.

Jonajonim-o`qituvchim.

Ustoz-murabbiylar shunday buyuk insonki,ulardan bir umr qarzdormiz.Ustoz va shogird quyosh va oyga o`xshaydi.Oy quyoshdan nur olib borliqni yoritgani kabi shogird ustozdan ziyo olib hayot mash`alini yoritadi.O`qituvchi hayot charog`boni.U yosh avlodga ilm-fan asoslarini o`rgatadi.Zamonamizning har tomonlama barkamol kishisini yetkazadi.

Mustaqillik bizga juda ko`p erkinliklarni berdi.Ayniqsa,maorif sohasiga katta e`tibor berildi va berilmoqda Respublikamizda juda ko`p kollej va maktablar qurilib o`quvchilar ixtiyoriga topshirildi.Prezidentimiz”Ustoz va murabbiylar”bayrami deb 1-oktabr kunini belgiladi.Har yili shu kun juda katta bayram bilan o`tkazilmoqda.Xalqimizda”Ustoz-otangdek ulug”degan gap bor.Sizlar ham harf o`rgatgan ustozingizni hech qachon unutmang.Ulug` bobomiz A.Navoiy aytganlaridek senga bitta harf o`rgatgan kishini aslo unutib bo`lmaydi.

***III.Yakuniy qism:***

a)mavzu yuzasidan savol-javob o`tkazish va rasm asosida matn tuzish.

b)O`qituvchi fazilatlarini tarmoqlash.

Dars yakunida o’quvchilarni rag`batlantirish.

***6- mavzu:Yo‘lning qatnov qismidagi belgilar.***

***(yo‘l harakati qoidalari)***

***I.Kirish:***

*Tarbiyaviy mashg`ulotning maqsadi*:*O`quvchilarniga yo‘lning qatnov qismidagi belgilar haqida tushuncha berish*

*Tarbiyaviy mashg`ulotning jihozi:*mavzuga oid rasm,DVD

*Tarbiyaviy mashg`ulotning borishi:*

Tashkiliy qism:

O`quvchilarni darsga hozirlash

***II.Asosiy qism:***

«Yo‘l harakati qoidalari» bizning hayotimizda muhim o‘rin tutadi.

Hohlaymizmi-yo‘qmi, har bir harakatlanish ishtirokchisi (yosh bolalar,

o‘smirlar, kattalar) qatnov qismlarida harakatlanadi. Shu bilan birga ular

yo‘l harakati qoidalariga rioya qilishdan manfaatdordirlar.

Yo‘l harakati qoidalarining asoslaridan biri bo‘lgan yo‘l belgilari

transport vositalarining haydovchilariga, piyodalarga va umuman barcha

harakatlanish ishtirokchilariga taalluqlidir.

Yo‘llarda sodir etilayotgan yo‘l-transport hodisalarining aksariyati

belgilarga qaramay yoki ahamiyat bermay harakatlanayotgan yo‘l

ishtirokchilariga tegishlidir. Shu bois, ularni yaxshi o‘rganish inson hayoti

uchun juda muhim.

Yo‘l belgilari quyidagi yettita guruhga bo‘linadi:

1) ogohlantiruvchi belgilar;

2) imtiyoz belgilari;

3) taqiqlovchi belgilar;

4) buyuruvchi belgilar;

5) axborot-ishora belgilari;

6) servis belgilari;

7) qo‘shimcha axborot belgilari.

Ogohlantiruvchi belgilar haydovchiga yo‘lning xavfli qismiga

yaqinlashayotganligi, xavfning turi va shakli haqida axborot beradi.

Ogohlantiruvchi belgilarning asosi oq, hoshiyasi qizil rangda bo‘lgan

aksari teng tomonli uchburchak shaklidan iborat.

Imtiyoz belgilari chorrahalarda, yo‘lning qatnov qismlari kesishgan

joylarda, shuningdek, yo‘lning tor qismida yo‘l harakati qatnashchilarining

harakatlanish navbatini belgilash uchun qo‘llaniladi. Bunday

belgilar boshqa guruh belgilaridan olingan bo‘lib, ularning shakllari

turlichadir.

Taqiqlovchi belgilarning asosiylari foni oq, hoshiyasi qizil,

doirasimon shakldan iborat bo‘lib, harakatlanishni ma’lum darajada

cheklaydi yoki umuman taqiqlaydi.

Buyuruvchi belgilar asosi havo rang, belgisi oq, ko‘rinishi

doirasimon shaklda bo‘lib, transport vositalarining muayyan tartib

bo‘yicha harakatlanishini talab etadi.

Axborot-ishora belgilari harakatlanishga muayyan tartib kiritadi yoki

uni bekor qiladi, shuningdek, aholi yashaydigan joylar va manzillarning

joylashuvi haqida axborot beradi. Bu belgilarning shakli to‘rtburchak

bo‘lib, yashil, ko‘k, sariq va oq ranglardan iboratdir.

Servis belgilari transport vositalari, yo‘lovchilar va haydovchilarga

yo‘l yoqasida joylashgan xizmat ko‘rsatish joylari haqida ma’lumot

beradi.

Qo‘shimcha axborot belgilarining asosi oq rangda bo‘lib, yakka

holda qo‘llanilmaydi. Ular doimo boshqa belgilar bilan birga qo‘llaniladi

va ularning ta’sirini muayyanlashtiradi yoki cheklaydi.

***III.Yakuniy qism:***

**1.18.1, 1.18.2, 1.18.3. «Yo‘lning torayishi»**

Yo‘lning torayish qismlari oldida

(torayadigan tomondan):

1.18.1 – ikki tomonlama torayish;

1.18.2 – o‘ngga torayish;

1.18.3 – chapga torayish yo‘l belgilaridan

biri o‘rnatiladi.

Bu yo‘llarda transport vositalari haydovchilari o‘ta ehtiyotkorlik

bilan harakatlanishlari lozim.

**1.19. «Ikki tomonlama harakatlanish»**

Bu belgi yo‘lning bir taraflama harakatlanish

qismi tugab, qarama-qarshi harakatlanish

qismi boshlanishi oldida o‘rnatiladi

**1.11.1, 1.11.2. «Xavfli burilish»**

1.11.1. «Xavfli burilish o‘ngga»,

1.11.2. «Xavfli burilish chapga» belgilari.

Bu belgilar kichik radiusli burilish yoki

ko‘rinishi chegaralangan burilishlar oldida

o‘rnatilib, xavfli burilish o‘ng yoki chap tomonda

ekanligi haqida ogohlantiradi.

Transport vositalarini bunday burilishlarda yuqori tezlikda haydash

uni ro‘paradagi bo‘laklarga chiqib ketishiga yoki ag‘anab ketishiga olib

kelishi mumkin.

**1.12.1, 1.12.2. «Xavfli burilishlar»**

1.12.1 «Xavfli burilishlar, birinchi burilish

o‘ngga», 1.12.2–«Xavfli burilishlar, birinchi

burilish chapga» belgilari. Bu belgi yo‘lning

ikki qismli kichik radiusli yoki ko‘rinishi cheklangan burilish joyi yaqinida o‘rnatiladi. Kichik radiusli yoki cheklangan burilish ikki qismdan ko‘p bo‘lsa, ushbu yo‘l belgilar qo‘shimcha

7.2.1 – «Ta’sir oralig‘i» qo‘shimcha axborot belgisi bilan qo‘llaniladi. Haydovchi yo‘lning bunday qismlaridan tezlikni kamaytirib, ehtiyot choralarini ko‘rib o‘tishi hamda, iloji boricha,yo‘lning o‘ng tomonidan harakatlanishi kerak.

Dars yakunida o’quvchilarni rag`batlantirish.

***7-mavzu: Notanish odamlar bilan muloqot qanday bo‘lishi kerak?***

***I.Kirish:***

*Tarbiyaviy mashg`ulotning maqsadi*: O’quvchilarga notanish odamlar bilan muloqotga kirishmaslik lozimligi, eng avvalo ustozi yoki ota-onasiga xabar berishlari lozimligini uqtirish.

.*Tarbiyaviy mashg`ulotning jihozi:*mavzuga oid rasm,DVD

*Tarbiyaviy mashg`ulotning borishi:*

Tashkiliy qism:

O`quvchilarni darsga hozirlash

***II.Asosiy qism:***

***O’qituvchi har bir bola uydan chiqqach nimalarga e’tibor berishi kerakligi haqida qisqacha ma’lumot berib o’tdi:***

* uydan chiqqanda har bir bola qayerga borishi va u zarur bo`lganda kim bilan bog`lanish mumkinligi to`g`risida doimo ma`lumot berishlari lozim;
* tasodifiy tanishuvlar, notanish shaxslar takliflariga rozi bo`lmaslik;
* mehmondorchilik, kino, teatrdan uyga ketish oldidan qo`ng`iroq qilish va bu haqda ogohlantirish;
* notanish kishilar bilan pod`ezd, yo`lak va liftlarga kirmaslik:
* Xavfsizlik qoidalariga rioya qilib, har bir bola, murakkab holatlarda eng to`g`ri qarorni qabul qilishi va jinoyatchi bilan yuzlashishdan saqlanishi mumkin.

**Bolalarga oddiy qoidalar:**

* begonalar bilan gaplashmang va ularni uyga kiritmang;
* begonalar bilan lift va yo`lakka kirmang;
* begonalar mashinasiga o`tirmang;
* maktabdan so`ng, ayniqsa tungi vaqtda ko`chada yurmang.
* eshikni ochishdan oldin eshik ortida begonalar bor yo`qligini tekshirish;
* eshikni ochib, xonadondan chiqishda kalit bilan eshikni berkitish;
* uydan chiqqan vaqtda shubhali shaxslarni ko`rgan taqdirda darhol ortga qaytish lozim

**«YO`Q» deyishni o`rganing:**

* Sizga nomunosib harakatlarni sodir qilish taklif qilinsa;
* Sizga qandaydir ta`qiqlangan narsani ta`tib ko`rishni taklif qilishsa;
* Sizga hech kimga aytmasdan qayergadir borishni taklif qilishsa;
* Sizni notanish insonlar mehmonga, kino, sirk va boshqa joyga borishni taklif qilishsa;
* Sizga notanish kishilar mashinaga o`tirib yo`lni ko`rsatishni so`rashsa..

**Bolalar ko`chaga yakka chiqarishdan oldin quyidagi qoidalarni bilib oling.**

* uzoq va kimsasiz joylarda yurmang;
* yo`ldan o`tishda albatta piyodalar yo`laklaridan foydalaning va yo`l harakati xavfsizligi qoidalariga rioya qiling;
* agar kechqurun yolg`iz yurishga to`g`ri kelsa, ishonch bilan qo`rqmasdan yuring, ishonchli bo`lgan ayol yoki keksa odam yonida yuring;
* biror yerga qanday borishni ko`rsatish yoki olib borib qo`yish haqidagi takliflarga rozi bo`lmang;
* doimo yaqinlaringni qayerga borishing to`g`risida ogohlantiring va kechki vaqtda ulardan kutib olishni so`rang.

***III.Yakuniy qism:***

***Notanish kishilar bilan qanday suhbatlashish mumkinligini klaster usulida ko’ramiz***

Dars yakunida o’quvchilar fikri umumlashtirilib, rag’batlantirish.

***8-mavzu: Til – dil ko‘zgusi***

***(O‘z.Res. “Davlat tili haqida”gi Qonun qabul qilingan kun munosabati bilan).***

***I.Kirish.***

*Tarbiyaviy mashg`ulotning maqsadi*: O`quvchilarga Ona tili — bu millatning ruhi, til – dil kaliti ekanligi haqidagi hikmatlarni uqtirib, Davlat tiliga bo`lgan hurmatni yanada rivojlantirish bilan bir qatorda o’quvchilar qalbi va ongiga boshqa millat va elatlar tillariga ham hurmat bilan munosabatda bo’lish tuyg’ularini singdirish.

*Tarbiyaviymashgulotning jihozi:*Ona tili haqidagi donolarning so`zlari yozilgan ko`rgazma,devoriy gazeta.

Ertalikning borishi:

***II.Asosiy qism.***

O`qituvchi:Assalomu alaykum aziz mehmonlar!Bugungi kechamizni “Til-dil ko`zgusi” deb nomladik.O`zbek xalqining milliy tili hisoblangan ona tiliga bag`ishladik.Til millatning ulkan boyligi,bebaho mulkidir.O`zbek tili o`zbek xalqining ma`naviy mulkidir.Hammamizga ma`lumki,1989-yil 21-oktabrda o`zbek tiliga Davlat tili maqomi berildi.

O`quvchi:

Men bugun madh etay ona tilimni,

Ona tilim axir,onamdek buyuk.

O`zbeklarning tilin,o`zbek tilini,

Jumlai kalomi biz uchun suyuk.

O`quvchi:So`z qudrati, til boyligi haqida gap ketganda,beixtiyor hazrat A.Navoiyni eslamaslikning hech ham iloji yo`q.Ul tabarruk zot bitgan minglab ash`orlar borki,

undagi so`zlar ikki bor takrorlanmasligi kishini hayratga soladi.Navoiyni o`qigan har qanday zot ona tilimizning boyligiga tan beradi.

O`quvchi:”KELMADI”radifli g`azali

Kecha kelgumdur debon,ul sarvi gulro` kelmadi,

Ko`zlarimg`a kecha tong otguncha uyqu kelmadi.

Lahza-lahza chiqdim-u,chektim yo`lida intizor,

Keldi jon og`zimga-yu,ul sho`xi badxo` kelmadi.

O`quvchi:”Tilga hurmat-elga hurmat”,-deydilar.Kimki o`z ona tilini e`zozlamasa, o`z xalqini e`zozlamagan,hurmat qilmagan bo`ladi.Lekin ichimizda shunday kimsalar borki,ular o`z ona tilida to`g`ri gapira olmaydilar,keraksiz so`zlarni qo`shib tilimiz sofligiga putur yetkazadilar.

Sahna ko`rishi:

(Ona oldiga qizi kirib keladi.)

Ona:-Keldingmi,qizim?

Qiz:-Privet mamochka.Zerikmay o`tiribsizmi?

Ona:-Ha,o`tiribman.O`rtog`ing Gulnoz qo`ng`iroq qilgan edi.

Qiz:-Gulechka-ya.Zvanit qilib nima dedi?

Ona:-O`zi telefon qilar,-deb aytdi.

Qiz:(Qo`ng`iroq qila boshlaydi.)-Allo,privetik Gulya.Qalaysan.Nastroyenangyaxshimi?...Ha,rahmat…neshtyak…Koneshna…nu koneshna…Gulochka,ertaga nima darslar bor,vtornikda.Iye,yana sochineniyami?Nu xo`p.Dozavtra!

Ona:-Qizim,hozir qaysi tilda gaplashding?

Qizi:-Kulturniy tilda gaplashdim,mamochka,kulturniy tilda.Xo`p,men parkka borib kelay,podrugam kutib turgandir.

(Qiz chiqib ketadi.Ona orqasidan qarab qoladi.)

O`quvchi:Tilimizni asrang har nedan ortiq

Yagona zaminni asragansimon.

Bobolardan qolgan bu noyob tortiq

Toki avlodlarga yetolsin omon.

***III.Yakuniy qism:***

Raqs:”Lazgi”

Xandalar:

O`qituvchi:-Fe`llarda nechta zamon bor?

O`quvchi:-Fe`llarda uchta zamon bor:o`tgan,hozirgi va kelasi zamon.

O`qituvchi:-Masalan:”o`g`irlamoq”fe`li o`tgan zamonda qanday bo`ladi?

O`quvchi:-O`g`irladi.

O`qituvchi:-Hozirgi zamonda-chi?

O`quvchi:-O`g`irlayapti.

Do`stlarning qo`lini mahkam ushlaylik.

Qo`shiqlar kuylaylik,raqsga tushaylik.

(Kuy chalinadi.Raqsga tushiladi.)

O`qituvchi:-Aziz oquvchilar.O`zbek tilining javohir xazinasining benihoya go`zalligi,nafisligi,jozibadorligini ulug` bobokalonimiz Mir Alisher Navoiy asraganlaridek asraylik,o`rganaylik.Tilimizni bebaho xazinalarini qunt bilan o`rganib,uning qadriga yetaylik.Mustaqil ona yurtimiz bizlardan A.Navoiy,Ibn Sino,Bobur Mirzo,Ulug`beklar-u, Uvaysiy,Zebiniso,Nodirabegim kabi ulug` insonlar yetishib chiqishini kutadi.

Dars yakunida o’quvchilarni rag`batlantirish.

***9- mavzu:Transport vositalaridagi raqam, ogohlantiruvchi belgilar va yozuvlar.***

***I.Kirish:***

*Tarbiyaviy mashg`ulotning maqsadi*: O’quvchilarga *transport vositalaridagi raqam, ogohlantiruvchi belgilar va yozuvlar haqida tushuncha berish*.

*Tarbiyaviy mashg`ulotning jihozi:*mavzuga oid rasm,DVD

*Tarbiyaviy mashg`ulotning borishi:*

Tashkiliy qism:

O`quvchilarni darsga hozirlash

***II.Asosiy qism:***

O‘zbekiston Respublikasi Vazirlar Mahkamasining tegishli qarorida

avtomototransport vositalariga beriladigan ro‘yxatdan o‘tkazish davlat

raqami belgilarining hududiy kodlari taqsimoti, ro‘yxatdan o‘tkazish

davlat raqami belgilarida qo‘llanadigan raqamlar va lotin alifbosi

harflarining namunalari ilova qilingan.

Yurtimizda avtomototransport vositalariga beriladigan ro‘yxatdan

o‘tkazish davlat raqami belgilarining hududiy kodlari taqsimoti quyidagi

jadvalda ko‘rsatilgan.

**Hududlarning nomlari Kod nomerlari**

Toshkent shahar 01 dan – 09 gacha

Toshkent viloyati 10 dan – 19 gacha

Sirdaryo viloyati 20 dan – 24 gacha

Jizzax viloyati 25 dan – 29 gacha

Samarqand viloyati 30 dan – 39 gacha

Farg‘ona viloyati 40 dan – 49 gacha

Namangan viloyati 50 dan – 59 gacha

Andijon viloyati 60 dan – 69 gacha

Qashqadaryo viloyati 70 dan – 74 gacha

Surxondaryo viloyati 75 dan – 79 gacha

Buxoro viloyati 80 dan – 84 gacha

Navoiy viloyati 85 dan – 89 gacha

Xorazm viloyati 90 dan – 94 gacha

Qoraqolpog‘iston Respublikasi 95 dan – 99 gacha

Yo‘llarda harakatlanish xavfsizligini ta’minlash choralaridan biri tegishli

transport vositalariga ruxsat etilgan mos taniqlik belgilarining o‘rnatilishidir.

Bunday belgilarga quyidagilar kiradi:

**«Avtopoyezd»** – yuk avtomobillari va g‘ildirakli

traktor (1,4 tonna va undan yuqori)larda tirkama bo‘lganda

o‘rnatiladigan, shuningdek, tutashtirilgan avtobus va

trolleybus kabinalari tomining old qismi o‘rtasiga bir qator

qilib 150 dan 300 millimetrgacha oraliqda ko‘ndalang

joylashgan uchta zarg‘aldoq rangli chiroq yoki ichidan yoritiladigan,

tomonlarning har biri 250 millimetr bo‘lgan sariq rangli uchburchak

shaklidagi belgi.

**«Turumlangan»** (tishli, shipli) – turumlangan shinali

mexanik transport vositasining orqasiga tomonlari teng,

ichiga qora rangda «T» harfi tushirilgan, qizil hoshiyali, oq

rangli uchburchak shaklidagi belgi. Uchburchakning

tomonlari transport vositasining turiga qarab 200–300 millimetrgacha,

hoshiyaning kengligi uchburchak tomonining 1/10 qismiga teng bo‘lishi

kerak.

**«Bolalar guruhini tashish»** – avtobus yoki maxsus jihozlangan yuk avtomobillarida bolalar tashilganda transport vositasining old va

orqa tomonlariga qizil hoshiyali, ichiga(1.21 «Bolalar»

ogohlantiruvchi belgisi) yo‘l belgisidagi bolalar timsolining

tasviri tushirilgan, sariq rangdagi to‘rtburchak ko‘rinishidagi belgi. To‘rtburchakning tomonlari 250-300 millimetrgacha, hoshiyaning kengligi to‘rtburchak tomonining 1/10 qismiga teng bo‘lishi kerak.

**«Kar haydovchi»** – kar-soqov yoki kar haydovchi boshqarayotgan transport vositasining old va orqa tomonlariga o‘rnatiluvchi, ichiga

diametri 40 millimetr bo‘lgan uchta qora doira tushirilgan,

diametri 160 millimetrni tashkil etadigan sariq rangli doira shaklidagi belgi.

**«Boshqarishni o‘rgatish transport vositasi»** – boshqarishni o‘rgatishda foydalanadigan transport vositalarining old va orqa tomoniga

o‘rnatiluvchi, ichiga qora rangda «O‘» harfi tushirilgan, transport

vositasining turiga qarab tomonlari 200 millimetrdan 300 millimetrgacha bo‘lgan, qizil hoshiyali, oq rangli uchburchak shaklidagi belgi.

O`tilgan mavzu xulosalanib,o`quvchilar rag`batlantiriladi

***10- mavzu:* Kuz ne’matlari.**

***I.Kirish.***.

*Tarbiyaviy mashg`ulotning maqsadi*: O’quvchilarga fasillar haqida tushuncha berish. Kuz nematlari haqidagi ma’lumotlarini yanada boyitish

*Tarbiyaviy mashg`ulotning jihozi:*mavzuga oid rasm,DVD

*Tarbiyaviy mashg`ulotning borishi:*

Tashkiliy qism:

O`quvchilarni darsga hozirlash

***II.Asosiy qism:***

O’qituvchi:


Kuz faslida Respublikamizda poliz ekinlari, shirin-shakar mevalar, qovun-tarvuzlar pishadi. Paxta ochiladi. Dehqonlar, bog’bonlar yetishtirgan hosillarini yig’ib-terib oladilar.Kuz fasli Sentabr, Oktabr, Noyabr oylaridan iborat.Paxta o’zbek xalqining asosiy boyliklaridan biri.U juda ko’p mehnat talab qiladigan ekin. Paxtani uvol qilmay yig’ib- terib olish zarur. Paxta hosili yomg’ir va qorda qolsa, uning sifati pasayadi.Kuz mamlakatimizda ayni pishiqchilik fasli. Bog’larda uzum, olma, nok, behi, anor va boshqa mevalar g’arq pishadi.Dalalarda poliz ekinlaridan qovun, tarvuz, qovoq; sabzavot ekinlaridan kartoshka, sabzi, piyoz, sholg’om, karam yetilib pishadi. Bularning hammasi kuzning noz-ne’matlaridir. Ular qish kelguncha yig’ib olinmasa, sovuq urib nobud bo’ladi.Mevalar qishga saqlab qo’yilishi uchun avval daraxtlardan bittalab terib olinadi. So’ngra saralanib, yashiklarga ehtiyotkorlik bilan joylanadi va salqin omborxonalarga taxlab qo’yiladi.Ko’pgina sabzavot ekinlari yerdan kovlab olinib, tozalanadi. Ular maxsus omborxonalarda saqlanadi.Kartoshka, sabzi, turp, sholg’omni o’ralarda ham saqlash mumkin. Ekinlar yig’ib olingach, yer shudgorlanadi.

O’qituvchi:- Bolalar ko’rib turibsizki, bugun hamma xursand, chunki dehqonlar ham bog’bonlar ham hosillarini rejadan ortig’i bilan yig’ib terib olishgan. Kelinglar bolalar bog’bon boboni chaqiraylikda uning dil so’zlariga quloq tutamiz.

**Bog’bon bobo :**

- Gulgun chehra donolarim hosil bayramingiz muborak bo’lsin.

Men bog’imdan sizlar uchun shirin- shakar mevalardan olib keldim, keeling mevalarimizning so’zlariga quloq tutaylik.

***III.Yakuniy qism:***

*O’qituvchi:*

* *Bolalar yangi mavzuni mustahkamlash uchun sizlar bilan “Boshqotirma” yechamiz, “Yelpig’ich” va “Klaster” usullaridan foydalanamiz.*

1. Osmonda uchar oq-u qora biroq qanoti yo’q qara?

2. Gulsiz bo’lar mevasi, shirin –shakar donasi?

3. Suvni yana qanday ataymiz?

4. Nima soqoli bilan tug’iladi?

5. Qanoti bor uchmaydi, quruqlikda yurmaydi?

6. Oppoq sochli boshlari daryo bo’lar yoshlari?

******

O’qituvchi:

Men sizga mevani ko’rsataman siz nomini va rangini ingiliz tilida topasiz

оlma — apple — red

nоk — pear — yellow

uzum — grape — purple

qоvun — melon — yellow

karam — cabbage — green

tarvuz — watermelon — green and black

sabzi — carrot — yellow or orange

kartоshka — potato —   brown

qоvоq — pumpkin   — orange

O`tilgan mavzu xulosalanib,o`quvchilar rag`batlantiriladi

***11-mavzu: Bayrog‘imizni baland tutaylik***

***(18 noyabr - O‘z.Res. Davlat bayrog‘i qabul qilingan kun munosabati bilan).***

*I.Kirish:*

*Tarbiyaviy mashg`ulotning maqsadi:* O`quvchilarda davlat ramzlariga bo`lgan hurmatni rivojlantirish,O`zbekiston Respublikasi Davlat bayrog`ini yuksaklarga ko`tarishda ularning o’rni kattaligini uqtirish, O`zbekiston Respublikasi Davlat bayrog`i o`zga yurtlarda ko`tarilganda g`urur va iftixor tuyg`usini oshirishini singdirish.

*Tarbiyaviy mashg`ulotning jihozi:* plakatlar, devoriy gazetalar, slaydlar, O`zbekiston Respublikasi Davlat bayrog`i, tarqatma materiallar.

*Tarbiyaviy mashg`ulotning borishi:*

Tashkiliy qism O`quvchilarni darsga hozirlash Ma`naviyat daqiqasi:

Nilpira, bayrog`im, hilpira mag`rur,

Ozod, hur xalqimga bag`sh etib surur.

Birlashgan millatlar koshonasida,

Hilpira bizlarga bag`sh etib g`urur.

***II.Asosiy qism:*** Qadimdan ham jahon tarixida davlatlar mavjud ekanki, ularning ramzlari bo`lgan. Bu ramzlar mazkur davlat fuqarolalariga go`yoki ruxsatnoma yoxud hujjat hisoblangan. Buyuk Amir Temur bobomiz davlat ramzlariga juda yuksak siyosiy ahamiyat berganlar. Jumladan, jang maydonida lashkardan bir nafari omon qolsa ham, u mamlakat bayrog`ini baland tutsin, deb farmon berganlar. Bayroqning egilishi mag`lubiyat belgisi deb qabul qilingan.

Har bir davlatning o`z bayrogi bo`ladi.



Sohibqiron Amir Temurning yurishlarida lashkar oldida uning

tug`i- bayrog`i olib yurilgan.



Xalq idrokida bayroqning yuqori qismi O`zbekistonning doim moviy osmonini, bayroq o`rtasi xalqimizning oq ko`nglini va uning oq paxtasini, bayroqning tub qismi esa bizning cheksiz yashil

dalalarimiz va tabiatimizni ifoda qiladi. O`n ikki yulduz- keng va behad

O`zbekistonimizning azaliy tariximizga sodiqligini bildiradi, yarim oy esa yurtimizning tarixiy an`analari bilan bog`liq. Ayni paytda qo`lga

kiritilgan mustaqilligimizdan darak beradi, bayroqdagi ikki qizil yo`l-mavjud birlik va buzilmas do`stlikka erishish uchun yurtimiz farzandlari qon to`kkanlariga ham ishora qiladi.

O`zbekiston Respublikasining Davlat bayrog`i mamlakat Prezidenti, Oliy Majlis, O`zbekiston hukumati, mahalliy davlat idoralari,

O`zbekistonning turli vakolatxonalari ish olib borayotgan binolarda,

O`zbekistonning rasmiy delegatsiyalari qatnashayotgan xalqaro tadbirlarda ko`tariladi. Bu qoidalar alohida qonun asosida belgilangan.

O`zbekiston Respublikasi Davlat bayrog`iga nisbatan hurmatsizlik

bildirgan shaxs yoki tashkilot belgilangan tartibda jazolanadi.

***III.Yakuniy qism:*** Topshiriq: O`quvchilarga rangli qog`ozlar tarqatiladi.(Iste`dodlilar va ijodkor o`quvchilar kuzatiladi, rag`batlantiriladi)

Ular O`zbekiston Respublikasining Davlat bayrog`ini yaratadilar.

O`tilgan mavzu xulosalanib,o`quvchilar rag`batlantiriladi.

***12-mavzu: Bola huquqlari to‘g‘risidagi Konvensiya***

***I.Kirish.***

*Tarbiyaviy mashg`ulotning maqsadi:*O`quvchilarga Konvensiya haqida tushuncha berish.O`z huquqlarini farqlay olish,bir-birlarini hurmat qilishga o`rgatish.

*Tarbiyaviy mashg`ulotning*  *jihozi:*Mavzuga oid ko`rgazma

*Tarbiyaviy mashg`ulotning borishi*

Tashkiliy qism:

-O`quvchilarni darsga hozirlash

***II.Asosiy qism:***

“Bola huquqlari to`g`risida”gi Konvensiyasi BMT tomonidan1989-yil 20-noyabrda qabul qilingan.1990 yil yuridik kuchga kirdi. O`zbekiston Resbublikasi BHKni 1992-yil 9-dekabrda ratifikatsiya (moslashtirish) qilingan.BHKda 2 qism,54 moddadan iborat bo`lib,1-41 moddalar bola huquqlarini himoya qilishga qaratilgan.42-54 moddalar esa bola majburiyatlari bayon etilgan.

BHKsi to`rt ta tamoyil

1.Yashash huquqi.

2.Rivojlanish huquqi.

3.Himoyalanish huquqi.

4.Ishtirok etish huquqi

13,23,28,29-moddalar ta`lim olishga oid moddalar hisoblanadi.

Yurtimizda bolalarga har tomonlama g`amxo`rlik,onalik va bolalikni muhofaza qilish,sog`lom avlodni kamol toptirish uchun eng yaxshi moddiy sharoit va axloqiy muhitni ta`minlash masalalari davlat siyosati darajasiga ko`tarilgan.

Bolalarga g`amxo`rlik, ularning huquqlari va qonuniy man`faatlari himoyasi bilan nafaqat davlat tuzilmalari, balki ko`plab nodavlat notijorat tashkilotlar ham shug`ullanayotganini ta`kidlash o`rinli,deb hisoblaymiz.”Kamolot”yoshlar ijtimoiy harakati,Bolalar jamg`armasi,”Sog`lom avlod uchun”hukumatga qarashli bo`lmagan xalqaro xayriya jamg`armasi,”Sen yolg`iz emassan”respublika bolalar jamg`armasi, Respublika bolalarni ijtimoiy moslashtirish markazi kabi jamoat tuzilmalari shular jumlasidandir.

***III.Yakuniy qism:***

a)Mavzu yuzasidan savol-javob o`tkaziladi.

b)”Charxpalak”metodi bo`yicha “Hamma hammaga o`rgatadi.”mashqi o`tkaziladi.

O`quvchilar guruhlarga bo`linib,har bir guruhga BHK dan topshiriqli kartochkalar beriladi.Ular o`z fikrlarini yozadilar.Ma`lum vaqtdan so`ng, guruhlar ketma-ket tarzda qog`oz almashadilar.Shu tarzda oz fursat ichida bir nechta topshiriqlarni bajaradilar.

O`quvchilar fikrlari xulosalanib,faol qatnashgan o`quvchilar rag`batlantiriladi.

***13-mavzu: Konstitutsiyamiz –baxtimiz poydevori***

***I.Kirish:***

*Tarbiyaviy mashg`ulotning maqsadi*:O`quvchilarga Konstitutsiya haqida batavsil ma`lumot berish. Konstitutsiya va qonunlarga hurmat bilan munosabatda bo’lish, ularni o’rganish va amal qilish tuyg’ularini tarbiyalash hamda ular ongiga “jinoyat jazosiz qolmaydi, har kim qilmishiga yarasha javobgarlikka tortiladi” degan qoidani singdirish.

*Tarbiyaviy mashg`ulot jihozi*:Mavzuga oid rasm,tarqatma material,DVD

*Tarbiyaviy mashg`ulotning borishi*

Tashkiliy qism:

O`quvchilarni mashg`ulotga hozirlash

Ma`naviyat daqiqasi:

Qomusimni bugun bilmoq istadim,

Har moddasin dilga solmoq istadim.

Qomus-erur qonunlarning to`plami,

Qonunlarni dildan tuymoq istadim.

***II.Asosiy qism***

O`zbekiston xalqining istiqlolga erishganlik baxti uning mustaqillik qomusi bo`lmish Konstitutsiyada mustahkamlangan.Kostitutsiya dunyo siyosiy xaritasida yangi demokratik davlat-O`zbekiston Respublikasi paydo bo`lganligini tasdiqladi.Konstitutsiya xalqning o`zini o`zi boshqarish,erkinlik va ijtimoiy adolat,insonparvar davlat va fuqarolik jamiyati barpo etish to`g`risidagi orzusini ifodalagan.Konstitutsiyada mustaqil mamlakatimizning mazmun-mohiyati,uning siyosiy,iqtisodiy,ijtimoiy va huquqiy tizimining demokratik tabiati, umuminsoniy qadriyatlarga sodiqligi, fuqarolarning huquq va erkinliklari qat`iy belgilab qo`yilgan.Konstitutsiya bu istiqbol va mustaqil O`zbekiston ramzidir.1992-yil 8-dekabr kuni O`zbekiston Respublikasi Oliy Kengashi tomonidan mamlakatimizning Asosiy qonuni bir ovozdan qabul qilindi.

Konstitutsiyamiz muqaddima ,olti bo`lim,26 bob va 128 moddadan iborat.Uning birinchi bo`limida 4ta asosiy prinsip bayon etilgan.Bular-davlat suvereniteti,xalq hokimiyatchiligi, Konstitutsiya va qonunning ustunligi hamda tashqi siyosat prinsiplaridir.

***III.Yakuniy qism***

Aqliy hujum.Savol-javob o`tkaziladi.

-Konstitutsiya so`zi qanday ma`noni bildiradi?

-Konstitutsiya qachon va qaysi sessiyada qabul qilingan?

-Konstitutsiya tuzilishi aytib bering.

Tarmoqlash orqali Konstitutsiya bo`limlarini ko;rsating

Mavzu xulosalanib, o`quvchilar rag`batlantiriladi

***14-mavzu: Madhiyam, yangrayver!***

***(10 dekabr - O‘z.Res. Davlat madhiyasi qabul qilingan kun munosabati bilan).***

***I.Kirish:***

*Tarbiyaviy mashg`ulotning maqsadi:* O`quvchilarda davlat ramzlariga bo`lgan hurmatni rivojlantirish, ular ongiga O`zbekiston Respublikasi Davlat madhiyasini har bir fuqaro bilishi, yoddan ayta olishi, hurmat qilishi, mazmunini anglashi, davlat madhiyasi matni va musiqasi mualliflarini bilishi lozimligini singdirish.

*Tarbiyaviy mashg`ulotning jihozi:*plakatlar, devoriy gazetalar, slaydlar, O`zbekiston Respublikasi Davlat madhiyasi, tarqatma materiallar.

*Tarbiyaviy mashg`ulotning borishi:*

Tashkiliy qism O`quvchilarni mashg`ulotga hozirlash Ma`naviyat daqiqasi : “Men madhiya matni muallifi bo`lsam-da, Madhiya qoshida oddiy fuqarolardan biri bo`lib bosh egaman va bo`ysunaman”*.*

O`zbekiston xalq shoiri, O`zbekiston Qahramoni Abdulla Oripov.

***II.Asosiy qism:***

**

O`zbekiston Respublikasi Oliy Kengashining 1992-yil 10-dekabrida bo`lib o`tgan XI sessiyasida “O`zbekiston Respublikasining Davlat madhiyasi to`g`risida”gi qonun qabul qilindi.Shoir Abdulla Oripov va Mutal Burxonov tomonidan tayyorlangan madhiya varianti tasdiqlandi.



O`zbekiston Respublikasi Madhiyasida o`lkamizning serquyoshligi xalqimizning bag`ri kengligi, ajdodlarimizning buyukligi va boy tariximiz va butundunyoni lol qilgan buyuk ma`naviyatimiz madh etilgan.

Dunyoda bor turli ma`lumot,

Samolarda izlardi hayot.

Ming taxminu, ming bir gumonlar,

Berolmasdi biror ma`lumot.

Ne donolar quyoshga shoshdi,

Yulduzlarchi insondan qochdi.

Galileydan oldin Ulug`bek,

Falakiyot sirini ochdi.

Shundan tiniq, toza osmanim,

Ona yurtim – O`zbekistonim.

Komil Sindarov ***III.Yakuniy qism:***

Topshiriq: “Davlatimiz madhiyasini izohlab berish ”

“SWOT”texnologiyasi

S-Kuchli tomoni:O`quvchilarni davlatimiz madhiyasini hurmat qilishga undash.

W-Kuchsiz tomoni:Haddan tashqari ko`p ijro ,behurmatlikka olib keladi.

O-Imkoniyat:Tadbir, dars va boshqa yig`ilishlarda foydalanish.

T-Tahdid:Layoqatsizlik,beparvolik

Mavzu xulosalanib,o`quvchilarni rag`batlantirish

***15-mavzu: Yo’l harakati qoidalariga oid savol-javoblar***

***I.Kirish:***

*Tarbiyaviy mashg`ulotning maqsadi*: O’quvchilarga ***Yo’l harakati qoidalariga oid savol-javoblari*** *haqida tushuncha berish*.

*Tarbiyaviy mashg`ulotning jihozi:*mavzuga oid rasm,DVD

*Tarbiyaviy mashg`ulotning borishi:*

Tashkiliy qism:

O`quvchilarni darsga hozirlash

***II.Asosiy qism:***

Mаmlаkаtimizdа аvtоmоbil vа bоshqа trаnspоrt vоsitаlаrini ishlаb chiqаrish yildаn-yilgа rivоjlаnib bоrmоqdа.

O’zbеkistоndаgi «UZ DEAWOO Avto», «SamCo’chAvto» zаvоdlаridа turli хildаgi yеngil vа yuk аvtоmоbillаri ishlаb chiqаrilmоqdа.

Yo’llаrdа trаnspоrt vоsitаlаri qаtnоvi hаm оrtib bоrmоqdа.

Dunyoning bаrchа mаmlаkаtlаridа yo’llаrdа hаrаkаtlаnish хаvfsizligini tа’minlаsh uchun yo’l hаrаkаti qоidаlаri аmаlgа kiritilgаn.

O’zbеkistоn Rеspublikаsi hududidа hаrаkаtlаnish хаvfsizligini tа’minlаsh, yo’l-trаnspоrt hоdisаlаrining оldini оlish vа bu bоrаdа yagоnа dаvlаt siyosаtini yuritish, yo’l hаrаkаti qоidаlаrini хаlqаrо «Yo’l hаrаkаti hаqidа»gi Kоnvеnsiya tаlаblаrigа muvоfiqlаshtirish mаqsаdidа hаmdа «Yo’l hаrаkаti хаvfsizligi to’g’risidа»gi O’zbеkistоn Rеspublikаsi Qоnunining 5-mоddаsigа аsоsаn Vаzirlаr Mаhkаmаsi 2000 yil 11 dеkаbrdаgi 472-sоnli Qаrоri bilаn yo’l hаrаkаti qоidаlаrini tаsdiqlаdi.

Yo’l hаrаkаti qоidаlаri 2001 yil 1 mаrtdаn e’tibоrаn аmаlgа kiritildi.



Yo’l hаrаkаti qоidаlаrini o’rgаtish mаshg’ulоtlаrining rеjа vа dаsturlаri mаzkur yo’l hаrаkаti qоidаlаrigа аsоsаn tuzildi.

**YO’L HАRАKАTI QОIDАLАRI BO’YICHА UMUMIY QОIDАLАR**

Yo’l hаrаkаti qоidаlаri rеspublikа hududidаgi yo’llаrdа hаrаkаtlаnishning yagоnа tаrtibini bеlgilаydi.


Ushbu qоidаlаr O’zbеkistоn hududidаgi bаrchа yo’l hаrаkаti qаtnаshchilаrigа tеgishli. Qоidаlаrgа yo’l hаrаkаti mumkin bo’lgаn jоylаrdа, аhоli yashаydigаn vа yashаmаydigаn yеrlаrdа, hаr хil yo’llаrdа, yo’l yo’q jоylаrdа, kоrхоnа, muаssаsа, tаshkilоt hududlаridа vа bоshqа yеrlаrdа bir хildа аmаl qilinаdi.


O’zbеkistоn Rеspublikаsi hududidа trаnspоrt vоsitаlаrining yo’llаrdа **o’ng tоmоnli hаrаkаt** qilishi bеlgilаngаn.





“Аjrаtuvchi bo’lаk” – yo’lning yonmа-yon jоylаshgаn qаtnоv qismlаrini аjrаtuvchi аlоhidа qismi.

Аjrаtuvchi bo’lаk yotiq chiziq, yo’l sаthidаn bаlаnd qurilmа, ko’kаlаmzоrlаshtirilgаn jоylаr ko’rinishidа bo’lishi mumkin.

(128,116, 136 va 218-rasmlar)

****




****

“Аrаvа” – оt (yoki bоshqа hаyvоnlаr) gа qo’shib tоrtilаdigаn yoki оdаm mushаk kuchi bilаn tоrtib (itаrib) hаrаkаtgа kеltirilаdigаn dvigаtеlsiz (motorsiz), yuk tаshishgа mo’ljаllаnmаgаn qurilmа.

“Аsоsiy yo’l” – tuprоqli yo’lgа nisbаtаn qаttiq qоplаmаli (аsfаlt, sеmеnt vа tоsh yotqizilgаn vа h.k.), kеsishаyotgаn yoki tutаshgаn yo’lgа nisbаtаn 2.1, 2.3.1-2.3.3 yoki 5.1 bеlgilаri bilаn bеlgilаngаn yo’l yoхud yondоsh hududdаn chiqаdigаn yo’lgа nisbаtаn hаr qаndаy yo’l.

Ikkinchi dаrаjаli yo’lning bеvоsitа chоrrаhаgа tutаsh qismining qоplаmаli bo’lishi uni аsоsiy yo’l bilаn tеng huquqli qilmаydi.



Mavzu xulosalanib,o`quvchilarni rag`batlantirish

***16-mavzu: Yangi yilga yangi rejalar***

***(Yangi yil bayrami yaqinlashishi munosabati bilan).***

***IKirish:*** *Tarbiyaviy mashg`ulotning maqsadi:* O`quvchilarda yangi yil bayramida ezgu orzular bilan yangi yilga qadam qo’yish, maktabning odob-axloq qoidalariga qat’iy rioya etish, yangi yilda tashkil etilgan bayram tadbirlarida namunali ishtirok etish xislatlarini tarbiyalash hamda o’quvchilar ongiga yangi yilda inson qalbi ham qor kabi oppoq bo`lishi lozimligini singdirish.

*Tarbiyaviy mashg`ulotning jihozi:*Archa va turli bezaklar,DVD

*Tarbiyaviy mashg`ulotning borishi:*

Tashkiliy qism:

O`quvchilarni mashg`ulotga hozirlash

***II Asosiy qism:*** O`qituvchi:Assalomu alaykum,aziz mehmonlar,mehribon ustozlar!Kirib kelayotgan yangi yilingiz muborak bo`lsin!

Tabiatda qish fasli o`z hukmini o`tkazar,

Ayoz bobo shimoldan sovuq shamol yetkazar

Kirib keldi qish fasli bo`ron,sovuq,qor bilan

Tabriklaymiz sizlarni do`stlar yangi yil bilan!

1-boshl:Darhaqiqat,yilimizni tarix qa`riga kuzatib,yangi yilni qarshi oladigan paytimiz kirib keldi.Biz sizlarga ertak aytib bermoqchimiz.

2-boshl:-Bu ertak mana shu yangi yil arafasida bo`ladi.Keling,ertagimizni tomosha qiling.

(Sahnaga ertakchi chiqadi.)

Ertakchi:Bir bor ekan,bir yo`q ekan.Biz yashab turgan shu zamonda bir ayoz bobo bor ekan.Ayoz bobo har yili butun olamga qor yog`dirar, bo`ron yuborib, qish faslini bezatar ekan.olam oppoq libosga kirganda, odamlar yangi yil bayramini nishonlayotganda ,sovg`alar olib,butun yer yuzini sayr qilar ekan.Eng yaxshi ,eng odobli bolalarga sovg`alar ulashar ekan.Bolalar esa archa bezatib,qo`shiqlar,she`rlar o`rganib,ayoz boboni kutib olishar ekan.Ayoz bobo bir kuni nabirasi qorqiz bilan chaqqon quyonchalarni chaqirib,ularga bolalarga sovg`a-lar yig`ishni topshiribdi.

Ayoz bobo:-Hoy quyonchalar!Oppoqqina beozor quyonchalar ,jonivorlar!Menga sovg`a tayyorlashga yordam beringlar.

Quyonchalar:Xo`p bo`ladi bobojon:Aytganingizni tezda bajaramiz.

(Quyonchalar xursand bo`lib u yoqdan bu yoqqa yugurishadi.Panada turgan bo`ri va tulkini sezishmaydi.)

Och bo`ri va ayyor tulki:-Mana bu g`ilay, kaltafahm jonivorlar nega buncha xursand bo`lib qolishdi?Kelinglar bir ta`zirini berib qo`yamiz.

Ayiq:-Nima shovqin,nima to`polon.Endigina uxlagan edim,kim u mening oromimni buzgan?Hozir u bezorining ta`zirini berib qo`yaman.

Bo`ri va tulki:-Sizni uyg`otgan anovi quyonlar.Ularning jazosini berib qo`ying.Biz ularni tutishda yordam beramiz.

Olmaxon:-Yolg`on ayiq polvon aka. Ularning o`zlari sizni uyg`otib yuborishdi.Ayoz bobo quyonlarga sovg`a yig`ishni topshirgan edilar.Bo`rilar ularni quvlab,qo`rqitib yuborishdi.

Ayiq:-Hoy, ochko`z bo`ri,ayyor tulki.Hali meni aldamoqchi bo`ldilaringmi?Hozir senlarni tutib jazolaringni beraman.Bo`ri va tulki qochishib,yalmog`iz kampirning huzuriga borishadi.

Yalmog`iz kampirning kulbasi.

Tulki:-Buvijon,buvijon .Eshigingizni oching,bizlar keldik.

Bo`ri:-Buvijon,bizni ayiq polvondan qutqaring.

Yalmog`iz:-Dunyodagi eng yaxshi kampirdirman.Chapga qarar birisin,o`ngni ko`rar bir ko`zim.To`polonchi,quloqsiz bolalarni sevaman.A`lochi bolalarni juda yomon ko`raman.Sehr jodu qilib,kuchimni ko`rsataman.Yomonlarga do`st bo`lib,yaxshini yig`lataman.Kelinglar, shumtakalar!Sizlarga nima kerak?Nega it talaganday qochib yuribsizlar?

Bo`ri,tulki:-Quyonchalar bolalarga sovg`a tayyorlasharmish.Ayiq polvon bizlarni yeb qo`yarmish.Ularning jazosini berib qo`ying.

Yalmog`iz:-Yuringlar mening kulbamga.Kirib maslahat qilamiz.Agar uchchalamiz birlashsak,rosa katta ishlar qilamiz.(kulbaga kiradilar).Olmaxon Ayoz boboga xabar beradi.

Olmaxon:Ayoz bobo,tulki,bo`ri,yalmog`iz bir yomonlik o`ylashdi.Ular quyonchalarni yeb, sovg`alarni yo`q qilishmoqchi.

Qorqiz:-Voy yaramaslarey!Endi nima qilamiz, bobojon?

Ayoz bobo;-Yur qizim, u ochko`zlarning jazosini beramiz.Toki,ikkinchi marta bunday ish qila olishmasin.Ular yalmog`iz huzuriga borishdi.

-Ey,yaramas bezori,qora niyatli yalmog`iz.Har yili bolalarning bayramini buzib, yomon ishlar qilmoqchi bo`lasizlar.Yaxshi hamki bundan vaqtida xabar topdim.Hozir sizlarni umrbod muzlatib qo`yaman.

Yalmog`iz,bo`ri,tulki:-Kechiring bobojon, boshqa bunday qilmaymiz.

Qorqiz:-Bobojon,keling yangi yil arafasida ularni kechira qoling.

Ayoz bobo:-Bo`pti,bu gal kechirdim.Yana shunday qilsangizlar,unda mendan xafa bo`lmanglar.

Yalmog`iz,bo`ri,tulki:-Rahmat,bobojon!

Ertakchi:-Mana,bolalar.Davramizga qorbobo va qorqiz kelyapti.Tezda davrani qizdiring,mening ertagim esa davom etaveradi.

***III.Yakuniy qism:***

1-boshlovchi:

Yangi yil keltisin sizlarga zafar

Yangi yilda yana gullasin diyor.

Har bir xonadonga rizqu ro`z to`lsin,

Barcha insonlarning iqboli kulsin.

2-boshlovchi:

Istiqlol kulsin qolsin abadiy

Degaymiz yangi yil bo`lsin omadli.

Bugungi shodliklar tark etmay bizni,

Ollohim mo`l qilsin nasibamizni.

Mavzu xulosalanib,o`quvchilarni rag`batlantirish

***17-mavzu: Ona yurtni mard o‘g‘lonlar qo‘riqlaydi***

***(14 yanvar – Vatan himoyachilari kuni munosabati bilan).***

***I.Kirish:***  *Tarbiyaviy mashg`ulotning maqsadi:* O‘quvchilar qalbi va ongiga Vatan muvaffaqiyatida o‘zlarining ham shaxsiy burchlari va mas’uliyatlari borligini chuqur singdirish, ularda ona yurtga mehr-oqibatli bo`lish, Milliy armiyamiz haqida ma’lumotlarga ega bo`lish, Vatan muammolarini o‘zinikidek qabul qilish, Vatan yukini o‘z elkasiga olish, mumkin qadar ona yurtiga foyda keltiradigan shaxs bo‘lib ulg‘ayish xislatlarini tarbiyalash.

*Tarbiyaviy mashg`ulotning jihozi*: plakatlar,devoriy gazeta,slayd,bayramona ko`rinish.

*Tarbiyaviy mashg`ulotning borishi:*

Tashkiliy qism:

O`quvchilarni mashg`ulotga hozirlash

*II.Asosiy qism:* O`qituvchi:Mana bugun mustaqil O`zbekistonimiz Qurolli kuchlarining jasur va mag`rur askarlarining bayramlari.Qurolli kuchlarimiz davlatimiz xavfsizligi va tinch hayotini ta`minlaydi.Yurt tinchligi-vatan ozodligi va mustaqilligi bilan chambarchas bog`liqdir.

Sizlarga ma`lumki, O`zbekiston o`z mustaqillilgiga erishgandan so`ng,birinchi navbatda mamlakat tinchligini maqsad qilib qo`ydi.

Shu sababli 1992-yil 14-noyabr kuni Qurolli kuchlarni birlashtirish hamda, O`zbekiston Qurolli Kuchlarini tashkil etish haqida O`zbekiston Respublikasi Prezidenti I.Karimov farmon chiqardi.O`tgan yillar davomida ushbu kun keng miqiyosda bayram sifatida nishonladi.Sizlarni ham ushbu bayram bilan muborakbod etamiz.

O`quvchi: Ta`rifingdir tillarda doston,

Lol bo`libdi senga keng jahon.

Mehnating –la kun ko`rding har on,

Omon bo`lgin.o`zbegim omon.

Qadamingdan chechaklar unsin

Osmoningda Quyosh,oy kulsin.

Falak senga bosh egib tursin,

Omon bo`lgin oz`begim omon.

O`quvchi:Bilaman,tuprog`ing tillolarga teng

Tenglar ichra tengsen, Vatan Onajon.

Tunlari beshikka suyanib aytgan Onamning sho`x-shodon allalarini.

Sahna ko`rinishi

O`g`lini harbiy xizmatga kuzatgan onaning ko`ngli g`ash bo`ladi. Yurtga tinchlik,og`lining esa sog`-salomat kelishining xudodan iltijo qilib so`raydi.Shu payt o`g`lining dushman bilan jangda mardonalarcha halok bo`lganligi haqidagi xabarni yetkazishadi.

Onaizor nima qilishni bilmay zor-zor yig`laydi.Dushmanlarga o`lim tilaydi.

1-boshlovchi:Hozir sahnada ko`rganingiz hech qanday mubolag`asiz hayotiy voqeadir.Chunki,yurtimiz mustaqilligidan so`ng,uning tinch,osoyishta hayot kechirishini ko`rolmaydilar g`alamislar bir necha bor suqilib kirishga harakat qilishmoqda.

2-boshlovchi:XXI asr vabosi hisoblangan terrorizmga qarshi Vatanimiz Qurolli kuchlarida xizmat qilayotgan o`g`lonlar o`zlarining mahorati,mardligi hamda sodiq yurt farzandi ekanligini ko`rsatishmoqda.

1-boshlovchi:Yurtimiz mustaqilligini ko`rolmaydigan ayrim Vatanfurushlar 1999-yil 16-fevralida Vatanimiz poytaxti Toshkentda o`z terrorchilik harakatlarini amalga oshirib,qanchadan-qancha begunoh insonlarning umriga zomin bo`lidi.

2-:Yaxshiyamki,baxtimizga Vatan himoyachilari, posbonlar,mard va jasur o`g`lonlari,huquqni muhofaza qiluvchi ichki ishlar xodimlari bor ekan.

1-boshlovchi:Vatan himoyachilarining sa`y-harakatlari,vatanga bo`lgan muhabbatlari,sadoqatlari evaziga yurt tinchligi saqlab qolindi.

2-boshlovchi :Vatandoshlarimiz-leytenant Sayor Sa`dinov,katta Leytenant Alisher Salimov, leytenant Boburjon G`aniyev,katta serjant Ma`rufjon Rajapov, serjant Ulug`bek Barnoyevlar Surxon vohasiga suqilib kirgan bir to`da g`alamislar bilan olishuv chog`ida Vatan va xalq osoyishtaligi uchun qahramonlarcha halok bo`lishdi.

1-boshlovchi:Hurmatli mehmonlar,aziz ustozlar va tengdoshlar!Shu aziz Vatan deb shahid ketgan marhum ota-bobolarimiz,akalarimiz,vatandoshlarimiz xotirasi uchun bir daqiqa sukut saqlashingizni so`raymz.

1-o`quvchi:

Adolat qurol-u,hushyorlik shior, Po`latday mustahkam iymonlarimiz. Yurt uchun,xalq uchun ichganmiz qasam, Bag`ri keng elimning vijdonlarimiz.

2-o`quvchi:

Bizda bor halollik,mardlik-matonat

Po`latdan mustahkam iymonlarimiz. Yurt uchun,xalq uchun ichganmiz qasam,

Bag`ri keng elimning vijdonlarimiz.

***III.Yakuniy qism:*** Raqs 1-boshlovchi:Aziz mehmonlar,qadrli ustozlar va tengdoshlar,shuning bilan vatan himoyachilari kuniga bag`ishlab o`tkazilgan kechani yakunlaymiz.

***18-mavzu:Barcha fuqarolar tengdirlar.***

***I.Kirish:***

*Tarbiyaviy mashg`ulotning maqsadi*: O’quvchilarga O’zbekiston Respublikasi Konstitutsiyasiga asosan barcha fuqarolar qonun oldida tengligi, millatlararo hamjihatlik va dinlararo bag’rikenglik ta’minlanganligi haqida tushuncha berish.

*Tarbiyaviy mashg`ulot jihozi*:Mavzuga oid rasm,tarqatma material,DVD

*Tarbiyaviy mashg`ulotning borishi*

Tashkiliy qism:

***II.Asosiy qism:***

*O’qituvchi:* Bugun O’zbekiston diniy bag’rikenglik (tolerantlik) va do’stlararo murosa borasida faqat MDX davlatlariga emas, balki butun dunyoga namuna bo’lmoqda. Bu haqda Moskva va Butunrus Patriarxi Aleksey II, AQSh senatori Xillari Klinton xonim, AQShning sobiq davlat kotibi Madlen Olbrayt va Iordaniya qirolligi shahzodasi Hasan ben Talol yurtimizga ziyoratlari vaqtida ta’kidlab o’tganlar. Albatta, xalqimizga azaldan xos bo’lgan bu xislat o’zining uzoq tarixiga ega.

Tariximizning har qaysi davrida din doimo odamlarda yaxshi xislatlarni ko’paytirib, yomonlaridan xalos bo’lishga chorlagan, Yuksak umuminsoniy qadriyatlarga asoslangan. Bugungi kunda ma’naviy va diniy jabhalarda kechayotgan murakkab jarayonda barcha millat va din vakillari birbirlariga nisbatan hamjihatlik barrikenglik va o’zaro hurmat tamoyillariga amal qilishlari doimiy barqarorlikning muhim omillaridan biridir.

O’zbekistonning birinchi Prezidentimiz I.A.Karimovning "Mustaqillik niholi ko’karishi uchun unga tinchlik osoyishtalik totuvlik millatlararo chidam va bardosh kabi kuchli ildizlar kerak. Shunda u har qanday shamol, dovul, bo’ronlarda egilmaydigan bo’lib ulg’ayadi", degan so’zlari hayotga izchillik bilan tadbiq etilmoqda. Ilgari surilgan mazkur g’oyani amalga oshirishda bugungi kunda ikki muhim masala, bir tomondan, tinchlik va ezgulik dini islomni "soxta islomchi"lardan, ya’ni ma’rifiy islomni siyosiylashgan jangari islomdan himoya qilish, ikkinchi tomondan, ko’p millatli, ko’p dinli jamiyatimizda e’tiqod erkinligi kafolatlangan sharoitda ayrim jamoalarning missionerlik ruhida faoliyat yuritishlarining oldini olish muhim. Bu, o’z navbatida, yurtimizdagi millatlararo hamjihatlik va diniy bagrikenglikni yanada mustahkamlaydi.

So’nggi yillarda butun dunyo, shu jumladan, mintaqamizda kuchayib borayotgan diniy aqidaparastlik va jangarilik islomning asl mohiyati bo’lgan bag’rikenglikka zid bo’lgaya harakatlarga sabab bo’lmoqsa. Bu harakat va garazli oqimlarning nomlari va shiorlari turlicha bo’lishiga qaramay, maqsadlari bir — dindan niqob sifatida foydalanib, davlat siyosatiga aralashish, hokimiyatni qo’lga kiritish O’zbekiston Respublikasi birinchi Prezidenti I.A.Karimov "O’zbekiston XXI asr bo’sagasida: xavfsizlikka tahdid, barqarorlik shartlari va taraqqiyot kafolatlari" kitobida dinning jamiyat hayotida tutgan o’rni haqida, jumladan, shunday deydi: "Biz din bundan buyon ham aholini oliy ruhiy, axloqiy va ma’naviy qadriyatlardan, tarixiy va madaniy merosdan bahramand qilish tarafdorimiz. Lekin biz hyech qachon diniy da’vatlar hokimiyat uchun kurashga, siyosat, iqtisodiyot va qonunshunoslikka aralashish uchun bayroq bo’lishiga yo’l qo’ymaymiz. Chunki bu holni davlatimizning xavfsizligi, barqarorliga uchun jiddiy xavf-xatar deb hisoblaymiz".

Xozirgi zamonda milliy va diniy bag’rikenglik dunyoda tinchlik va barqarorlikni [asrash hamda diniy ekstremizm](http://hozir.org/mavzu-diniy-ekstremizm-fundamentalizm-xalqaro-terrorizm-reja.html), fundamentalizm va aqidaparastlikka qarshi kurashni, butun jahon hamjamiyatining ham borligini nazarda tutadi. Shu tamoyilga asoslangan O’zbekiston turli dinlarga mansub qadriyatlarni asrabavaylash, barcha fuqarolar o’z e’tiqodini amalga oshirishi uchun zarur sharoitlarni yaratib berish, dinlar va millatlararo hamjihatlikni yanada mustahkamlash, ular o’rtasidagi qadimiy mushtarak an’analarini rivojlantirishga alohida e’tibor qaratmoqda.

Xulosa o’rnida shuni aytish mumkinki, milliy bagrikenglik — turli milatga mansub kishilarning birbirlarining tilini, dinini, turmush tarzi, urfodati va an’analarini, milliymadaniy merosini hurmat qilishni, ularning sha’ni, qadrqimmatini, ornomusini qadrlash orqali amalga oshadigan o’ziga xos ma’naviy kenglikni (bagrikenglikni) anglatadi. Milliy bagrikenglik bunga zid bo’lgan, milliy manfaatga ziyon yetkazish hisobiga ta’minlanmaydi. U turli millat manfaatlarini uyg’un ko’rish va ta’minlash asosida mustahkamlanib boradi.

Diniy bagrikenglik ham dinlararo hamda har bir dinning ichidagi turli xil yo’nalishlar va mazhablarning ezgu g’oyalarini qadrlash, birbirlarini hurmat qilish asosida amalga oshadi.

Bu milliy g’oya amal qiladigan ustuvor g’oyalar sifatida Milliy bag’rikenglik va dinlararo bag’rikenglikka asoslanish turli xalqlar va millatlar o’rtasida o’zaro hamjihatlik totuvlikni ta’minlash orqali erkin va farovon hayot qurishga, insonlarning tub hayotiy maqsadlari bilan mushtarakdir.

***III.Yakuniy qism:***

Topshiriq O’zbekistonda nechta millat vakillari yashashi hamda ularning urf odatlari, milliy raqslari va o’yinlaridan namoyish qilib berish.

Dars yakunida faol qatnashgan o’quvchilar rag’batlantiriladi.

***19-mavzu: Tejamkorlik. Gaz, elektr va ichimlik suvini tejash burchimiz***

***I.Kirish:***

*Tarbiyaviy mashg`ulotning maqsadi*: Gaz, elektr energiyasi va ichimlik suvi milliy boyligimiz. O`quvchilarni tejamkorlikka o`rgatish, ularga ortiqcha isrofgarchilikka yo`l qo`ymaslikni uqtirish orqali o’quvchilarning iqtisodiy savodxonligini, iqtisodiy ongini, iqtisodiy fikrlashi va iqtisodiy madaniyatlilik darajasini oshirish.

*Tarbiyaviy mashg`ulotning jihozi*:mavzuga oid ko`rgazma.

*Tarbiyaviy mashg`ulotning borishi:*

Tashkiliy qism

O`quvchilarni darsga hozirlash; ma`naviyat daqiqasi.

***II.Asosiy qism:***

Inson hayotida ro`zg`or uy-joy tutishda tejamkorlik, ya`ni, isrofgarchilikka yo`l qo`ymaslik, rejalilik katta ahamiyatga egadir.Dono xalqimiz”Tejog`lik ish –bejog`lik”deb aytishmagan.Tejamkorlik –insoning ma`naviyatini boyitadi,moddiy holatiga qut-baraka ato etadi.Ayniqsa bu narsaga o`zbek oilasida kichiklikdan o`rgatiladi.

Tejash-bu narsalarni isrof qilmaslik, uni qadrlash,har bir buyumni o`z me`yorida ishlata bilish demakdir.Ajdodlarimiz tejamli oilalarning barakali, piri badavlat, dasturxoni to`kin bo`lishini bashorat qilishgan.Tejamkorlik-avvalo, xalqni va o`z mehnatini qadrlash, qanoatli bo`lish, faqat bugunni emas, ertani ham o`ylashi,tadbirkor bo`lishdir.Tejamkorlik-savob, isrofgarchilik gunohdir.Biz elektr toki, suv va gazlarni qadrlab, tejab ishlatishimiz kerak,chunki,xalqimiz yaratgan hamma narsalardan tejab foydalanishni o`rgansak, shunda oilamiz,davlatimiz farovon bo`ladi.Davlatimiz,oilamiz bor bo`lsin desangiz, har bir narsadan isrof qilmay foydalanishga odat qiling.Tejamkor topgan daromadidan reja asosida foydalangani uchun boyib, mol-mulkga ega bo`ladi.Lekin tejayman deb o`ta xasislikka berilish ham yaramaydi.

***III.Yakuniy qism:*** “SWOT”texnologiyasi

S - Kuchli tomon: Oquvchilarni tejamkorlikka undash.

W – Kuchsiz tomon:Haddan tashqari tejamkorlik qizg`anchiqlikka olib keladi.

O – Imkoniyat:Hikoya,xalq og`zaki ijodi,sahna ko`rinishlaridan foydalanish.

T – Tahdid:Layoqatsizlik,beparvolik.

“Uch varaqli kundalik” texnologiyasi

|  |  |  |
| --- | --- | --- |
| Sitata | Fikr | Savol |
| Tejog`lik ish –bejog`lik | Bobomiz A.Navoiyning “Haddan ziyod tejab-tergash, o`ziga zulm”fikrini izohlang. | Tejamkorlik hislatlari nima? |
| Sharh | Javob | Isbot |
| Har bir narsani me`yorida ishlatish, har qanday ishni oylab, lozim. | Tejamkorlik koni foyda.Ertasini o`ylagan har bir inson puxta amalgam oshirish ne`matlaridan o`z o`rnida foydalanishi kerak. | Isrofgarchilikka yo`l qo`ymaslik, ehtiyotkorlik, saranjomlik, uzoqni o`ylash. |

Mavzuni xulosalab,faol qatnashgan o`quvchilar rag`batlantiriladi.

***20-mavzu:Donolar bisotidan***

***(Navoiy va Bobur tavallud kunlari oldidan).***

***I.Kirish.***

*Tarbiyaviy mashg`ulotning maqsadi*: O`quvchilarda avliyolar avliyosi, mutafakkirlarning mutafakkiri, shoirlar sultoni Alisher Navoiyning hayoti va ijodiga bo’lgan hurmat hamda qiziqishni yanada rivojlantirish orqali ularning qalbi va ongiga mehr-oqibat, insonparvarlik, xalqparvarlik, vatanparvarlik tuyg'u’larini singdirish. SHuningdek, ularda shoh va shoir Zahiriddin Muhammad Boburning hayoti va ijodiga hurmat hamda qiziqishni yanada rivojlantirish orqali ularning qalbi va ongiga ona Vatanga mehr-muhabbat, millatlararo hamjihatlik, dinlararo bag’rikenglik g’oyalarini singdirish.

*Tarbiyaviy mashg`ulotning*  *jihozi:*A.Navoiy,Z.M.Bobur siymolari tasviri,tarqatma material,DVD

*Tarbiyaviy mashg`ulotning borishi*

Tashkiliy qism

O`quvchilarni darsga hozirlash

Ma`naviyat daqiqasi

***II.Asosiy qism:***

Sahna ko`rinishi:

4-5 yoshli Alisher sahnada kitob varaqlaydi,shu payt otasi kirib qoladi.

-G`iyosiddin;-Iy-a, men sizni izlab yursam, siz bu yerda kitob varaqlab o`tiribsizmi, Alisher!

Alisher:(o`rnidan turib)-Uzr, padaribuzrukvor, men bilmabmen,assalomu alaykum.

Otasi:-Vaalaykum assalom.Alisher bu kitobni o`ynamang, yirtib qo`yursiz.

Alisher:-Yirtmaymen otajon,avaylab ko`rurmen.

Otasi:-Menga bering .Bu kitobning joyi javondadur. Bu kitobni men ikki qo`y bahosiga olganmen,siz mana bu o`yinchoqni o`ynangiz.(qo`chqor o`yinchog`ini beradi)

Alisher(kitobni yopib, otasiga beradi va o`yinchoqni olib,xursand bo`lib chiqib ketadi)-Men bu qo`chqorni Husaynning qo`chqori bilan urushtururmen.

Otasi esa kitobni javonga qo`yadi.

A.Navoiy kichik yoshidan ta`lim olishga qiziqib,maktabda o`qib yurgan kezlari Faridudin Attorning mashhur “Mantiq ut-tayr”dostonini yod olgan.U ikki tilda –turkiy va fors tillarida ijod etgan.51230 misradan tashkil topgan “Xamsa” shoh asarini yaratdi.Navoiy o`zbek adabiyotini yuksakligiga ko`targan va avlodlarga boy adabiy meros qoldirgan shoir.

|Amir Temurning uchinchi farzandi Mironshohning nabirasi Sulton Abusaid Mirzoning o`g`li Bobur mashhur shoir va davlat arbobi edi.U 12 yoshida otasidan ayrilib,otasining o`rniga Farg`ona viloyatiga hokim bo`ldi.Bobur ko`pgina qarshiliklarga uchrab,o`z vatanidan chiqib ketishga majbur bo`ladi va qolgan umrining oxirigacha Hindistonning Agra shahrida yashab ijod etadi.Bobur ijodiy faoliyatini ruboiy va g`azallar yozishdan boshlagan edi.Umrining oxirida esa sohibi devon adib sifatida shuhrat qozondi.U “Boburnoma”nomli shoh asar yaratib qoldirdi.Shukronalik,hayot go`zalliklari va tabiat ko`rkamliklaridan bahramandlikka undash,dunyo lazzatlariva chin do`stlar davrasida bo`lganidagi quvonch, bahor latofati va sozlar navosidan yayrash shoir devonidagi ko`plab she`rlarda bosh g`oya darajasiga ko`tarilgan.

***III.Yakuniy qism.***

*Aqliy hujum*.Mavzu bo`yicha savol-javob o`tkaziladi.

“Venn”diagrammasi

A.Navoiy va Z.M.Bobur ijodlaridan “Mushoira”o`tkaziladi.

Mavzu xulosalanib, faol qatnashgan o`quvchilar rag`batlantiriladi.

***21-mavzu: Birlashgan Millatlar Tashkiloti haqida.***

***I.Kirish:***

*Tarbiyaviy mashg`ulotning maqsadi*: O’quvchilarga BMT butun dunyoda tinchlikni saqlash, global muammolarni hal etish, ochlik va kasalliklarga qarshi birgalikda kurashish maqsadida tuzilgan xalqaro tashkilot ekanligi haqida tushuncha berish.

*Tarbiyaviy mashg`ulotning jihozi*:mavzuga oid ko`rgazma.

*Tarbiyaviy mashg`ulotning borishi:*

Tashkiliy qism

O`quvchilarni darsga hozirlash; ma`naviyat daqiqasi.

***II.Asosiy qism:***

*O’qituvchi:*

**Birlashgan millatlar tashkiloti** (BMT) — yer yuzida tinchlikni mustahkamlash va xavfsizlikni taʼminlash, davlatlarning o‘zaro hamkorligini rivojlantirish maqsadida tashkil etilgan xalqaro tashkilot. 1945 yilda tuzilgan. BMTni barpo etish haqidagi qaror SSSR, AQSH, Angliya va Xitoy tashqi ishlar vazirlarining Moskvadagi kengashida 1943 yilda, Ustavi esa SanFransisko konferensiyasida 1945 yilda qabul kilindi. BMT Ustaviga dastlab 51 davlat imzo chekkan, 2000 yilda esa ular soni 189 ga yetdi. BMTning doimiy ish o‘rni (shtab kvartirasi) — NyuYork. BMT Ustavida ko‘rsatilganidek, u xalqaro tinchlik va xavfsizlikni saqlash, xalqlarning teng huqukdi bo‘lishi va o‘z takdirini o‘zi belgilashi qoidasiga amal qilib, millatlar o‘rtasida do‘stlik munosabatlarini rivojlantirishni, iktisodiy, ijtimoiy, madaniy muammolarni hal etishda xalqlar o‘rtasida hamkorlik bo‘lishini taʼminlashni ko‘zda tutib, shu umumiy maqsadlarga erishishda millatlar harakatini uyg‘unlashtirib turadigan markaz hisoblanadi.

2000 yil 6—8 sentabrda BMTning 55-sessiyasi doirasida "Ming yillik sammiti" bo‘lib o‘tdi. Unda 155 dan ortiq mamlakatning davlat va hukumat boshliqlari ishtirok etdi. Mazkur anjumanda umumbashariy ahamiyatga ega bo‘lgan ijtimoiyiktisodiy, ekologiya va xavfsizlikka doyr muammolar muhokama qilinib, yangi yuz yillikning dastlabki yillarida amalga oshirilishi mo‘ljallanayotgan tadbirlar belgilandi. Sammit ishtirokchilari yakdillik bilan kabul qilgan deklaratsiyada 2015 yilgacha ’minlashda, Bosh Assambleya va BMT boshqa organlari qarorlari amalda bajarilishida yordam beradi. Kotibiyat quyidagi departamentlar va boshqarmalarga bo‘linadi: Siyosiy masalalar va Xavfsizlik Kengashi ishlari departamenti, Iqtisodiy va ijtimoiy masalalar departamenti, Vasiylik va o‘z-o‘zini boshqarmaydigan hududlar departamenti, Nazorat boshqarmasi, Xodimlar boshqarmasi, Bosh kotibning maʼmuriy idorasi, Ijtimoiy axborot boshqarmasi, Konferensiyalarga xizmat qilish boshqarmasi, Umumiy xizmat boshqarmasi, BMTning Jeneva bo‘limi. BMT sessiyasi yidda bir marta chaqiriladi. Xavfsizlik Kengashining yoki BMT aʼzolari ko‘pchiligining talabi bilan har qanday masala yuzasidan maxsus sessiyalar chaqirilishi mumkin. BMTning rasmiy tillari — ingliz, fransuz, rus, ispan va xitoy tillari bo‘lib, ingliz, fransuz, ispan tillarida ish yuritiladi.

O‘zbekiston o‘z mustaqilligini eʼlon qilganidan keyin ko‘p o‘tmay—1992 yil 2 martda BMTga aʼzo bo‘ddi. Shu kuni BMT Bosh Assambleyasi binosi oldida O‘zRning Davlat bayrog‘i ko‘tarildi. BMTning Toshkentdagi vakolatxonasi ochildi (1993.24.8). BMTda O‘zbekiston Respublikasi vakolatxonasi ish boshladi. O‘zbekiston Respublikasi BMTning Taʼlim, fan va madaniyat masalalari bilan shug‘ullanuvchi tashkiloti — YUNESKOga ham aʼzo bo‘ldi.

O‘zbekiston o‘z ovozi va mavqeiga ega bo‘lgan aʼzo sifatida BMT oldiga muhim va dolzarb masalalarni qo‘yyapti. O‘zbekiston Respublikasi birinchi Prezidenti I.A.Karimovning BMT Bosh Assambleyasi 48-sessiyasida (1993 yil sentabr), BMT tashkil etilganining 50 yilligiga bag‘ishlangan sessiyada (1995 yil okt.), BMT Bosh Assambleyasining "Ming yillik sammiti" (2000 yil sentabr) da so‘zlagan nutqlari dunyo jamoatchiligida katta qiziqish uyg‘otdi. Xususan, ushbu xalqaro tashkilotning 20-asr so‘nggidagi eng yirik anjumanida O‘zbekiston rahbari xalqaro terrorizm va narkobiznes bilan bog‘liq muammolarni hal etish; mintaqaviy xavfsizlik, jumladan Markaziy Osiyo mintaqasida barqarorlik va xavfsizlikni taʼminlash; jahon xavfsizligi tizimini takomillashtirish, BMT faoliyati va tarkibiy tizimini isloh qilishga taalluqli takliflar bilan chiqdi.

O‘zbekiston Respublikasi BMTning teng huquqli aʼzosi sifatida bu eng nufuzli xalqaro tashkilotning maqsad va qoidalariga qatʼiy amal qilmoqda.

***III.Yakuniy qism:***

Topshiriq: “Birlashgan millartalar tashkilotini qanday tashkilot ekanligini izohlab berish ”

“SWOT”texnologiyasi

S-Kuchli tomoni:O`quvchilarni millatlararo totuvlikka undash.

W-Kuchsiz tomoni:Haddan tashqari chuqur kirib ketmaslik.

O-Imkoniyat:Tadbir, dars va boshqa yig`ilishlarda foydalanish.

T-Tahdid:Layoqatsizlik,beparvolik

Mavzu xulosalanib,o`quvchilarni rag`batlantirish

***22- mavzu: Piyodalarning yakka, guruh bo’lib va jamlanma harakatlanishi***

*I.Kirish:*

*Tarbiyaviy mashg`ulotning maqsadi:* O’quvchilarga yo’l harakati qoidalaridan *Piyodalarning yakka, guruh bo’lib va jamlanma harakatlanishi*  haqida tushuncha berish.

*Tarbiyaviy mashg`ulot jihozi*:yo’l harakati qoidalariga oid plakatlar.

*Tarbiyaviy mashg`ulotning borishi:*

Tashkiliy qism:

O`quvchilarning mashg`ulotga tayyorgarligi*.*

Ma`naviyat daqiqasi

*II.Asosiy qism:*


*O’qituvchi:*

**Piyoda** – yo‘l transport vositasidan tashqarida bo‘lgan va ish bilan

band bo‘lmagan shaxs.

5.1. Piyodаlаr trоtuаrdаn yoki piyodаlаr yo’lkаsidаn, ulаr bo’lmаgаndа esа yo’l yoqаsidаn yurishlаri kеrаk.

Qo’pоl yuklаrni оlib kеtаyotgаn, nоgirоnlаrning yurgizgichsiz аrаvаsidа bоrаyotgаnshахslаrning trоtuаr yoki yo’l yoqаsidаn yurishlаri bоshqа piyodаlаrning hаrаkаtlаnishigа хаlаqit bеrаyotgаn bo’lsа, ulаr qаtnоv qismining chеtidаn yurishlаri kеrаk.

**Piyodalar o‘tish joyi** – yo‘lning qatnov qismini piyodalar kesib

o‘tishi uchun mo‘ljallangan, 5.16.1, 5.16.2 belgilari va 1.14.1-1.14.3

chiziqlar bilan ajratilgan qismi.



**«Piyodalar o‘tish joyi»**

1.11.1.–1.14.2. Parallel chizilgan keng uzluksiz chiziqlar, ya’ni «zebra» piyodalarning o‘tish joyini bildiradi. «Piyodalar o‘tish joyi»

(5.16) axborot-ishora belgisi bilan qo‘llanilishi mumkin. Yo‘lning bunday joylarida haydovchi shu yo‘nalishning qatnov qismida bo‘lgan

piyodalarni o‘tkazib yuborishi kerak (YHQning 16-bandi) (1-rasm).

1.14.3.Svetofor yordamida tartibga solinadigan piyodalarning o‘tish

joyi. Svetoforning qizil chirog‘i yashilga almashib, piyodalar qatnov qismini tark etishga ulgurmagan bo‘lsa, haydovchi piyodalarning shu yo‘nalish bo‘yicha o‘tib borishlariga imkon berishi kerak. (YHQning 16.3**-**bandi).



Agar chiziqlar bo‘lmasa, piyodalar o‘tish joyining kengligi 5.16.1 va

5.16.2 belgilari orasidagi masofa bilan aniqlanadi.


**Piyodalar yo‘lkasi** – yo‘lning piyodalar harakatlanishi uchun

mo‘ljallangan va transport vositalari harakati taqiqlangan qismi. Piyodalar yo‘lkasi trotuardan farqli o‘laroq yo‘lga tutash yoki yo‘l yoqasida emas, balki yo‘l bilan biron-bir manzil oralig‘ini tutashtirib, 4.6 belgisi bilan belgilanadi. Ba’zan piyodalar yo‘lkasi ikki yo‘lni tutashtirishi mumkin.

Trоtuаrlаr, piyodаlаr yo’lkаsi, yo’l yoqаsi bo’lmаsа yoki ulаrdаn yurishning imkоniyati bo’lmаgаn hоllаrdа piyodаlаr vеlоsipеd yo’lkаsidаn yoki qаtnоv qismining chеtidаn (аjrаtuvchi bo’lаgi bоr yo’llаrdа qаtnоv qismining o’ng chеtidаn) bir qаtоr bo’lib yurishlаri mumkin.

Аhоli yashаydigаn jоylаrdаn tаshqаridа yo’lning qаtnоv qismidа hаrаkаtlаnаyotgаn piyodаlаr trаnspоrt vоsitаlаrining hаrаkаtigа qаrshi yo’nаlishdа yurishlаri kеrаk.



Nоgirоnlаrning yurgizgichsiz аrаvаsidа kеtаyotgаn, mоtоtsikl, mоpеd, vеlоsipеd yеtаklаb kеtаyotgаn shахslаr esа bundаy hоllаrdа trаnspоrt vоsitаlаrining hаrаkаt yo’nаlishi bo’ylаb yurishlаri kеrаk.


**Piyodalarning tashkiliy jamlanmasi** – qoidalarning 5.2 bandi

talablariga muvofiq yo‘lda bir yo‘nalishda birgalikda harakatlanayotgan

odamlar guruhi.

5.2. Piyodаlаrning tаshkiliy jаmlаnmаsigа bir qаtоrdа 4 kishidаn оrtiq bo’lmаsdаn yo’lning qаtnоv qismidа fаqаt trаnspоrt vоsitаlаrining hаrаkаt yo’nаlishi bo’ylаb o’ng tоmоndаn yurishgа ruхsаt etilаdi.

Jаmlаnmаning оldidа vа оrqаsidа chаp tоmоndаn qizil bаyrоqchа, qоrоng’i vаqtdа yoki yеtаrlichа ko’rinmаslik shаrоitidа esа оldindа оq, оrqаdа qizil rаngli chirоq ko’tаrgаn kuzаtuvchilаr bo’lishi kеrаk.



Bоlаlаr guruhini trоtuаrlаr vа piyodаlаr yo’lkаlаridаnginа, ulаr bo’lmаgаndа esа yo’l yoqаsidаn fаqаt kunduzi vа kаttа yoshdаgilаr kuzаtuvidа оlib yurishlаrigа ruхsаt etilаdi.

***23-mavzu: Oila - muqaddas dargoh.***

***I.Kirish:*** *Tarbiyaviy mashg`ulotning maqsadi*:O`quvchilarni oila va oila a`zolarini hurmat qilishga o`rgatish , insoniylik fazilatlarini tarbiyalash.

*Tarbiyaviy mashg`ulotning jih*ozi:mavzuga oid rasm,tarqatma material,DVD

*Tarbiyaviy mashg`ulotning borishi:*

Tashkiliy qism

O`quvchilarni darsga hozirlash

Ma`naviyat daqiqasi

***II.Asosiy qism:***

Rivoyat

Sherning oilasida uch nafar shervachcha dunyoga keldi.Ularning hali ko`zlari ochilmagan, shuning uchun ona sherning bag`ridan hech qayoqqa jilishmas,talashib-tortishib sut emishar edi.Oradan kunlar o`tib,sher bolalari ancha katta bo`lib qolishdi. Ular bir-birlari bilan kurash tushishar va vaqti- vaqti bilan ona sherning oldiga borib,sutga to`yib kelishar edi.Ularning o`sishini chetdan kuzatayotgan ota endi bolalarini ov qilishga o`rgatish payti kelganini tushundi va sekin irillab bolalarini chaqirdi. Lekin shervachchalar ota chaqirig`iga e`tibor ham berishmadi, avvalgidek o`yinlarini davom ettirib, yana talashib-tortishib onalarini ema boshladilar.Buni ko`rgan sherning jahli chiqib, qattiq na`ra tortdi. Uning ovozi hamma yoqni larzaga soldi, barcha jonivorlar tum-taraqay qochib ketishdi. Sher bolalari ham dahshatdan joylarida qotib qolishdi.Otalarining bunday vajohatini ular hech ko`rishmagan edi.Mag`rur turgan sherga ular ham qo`rquv, ham g`urur bilan qarashdi va shu paytda kimning naslidan ekanlarini ,hamda ulardan nima talab qilinayotganini birdan tushunishdi.Ona sher ularga xotirjam qarab turar edi.

***III.Yakuniy qism:***

Qissadan hissa shuki tarbiya oiladan boshlanadi.Oilada otaning o`rni alohida.uning qattiqqo`lligi esa farzandlari uchun foydalidir.

Oila tuyg`usi har bir insonning qon-qoniga tabiatan singdirilgan bo`ladi.

Oilaning fayzli, farovon bo`lishi esa, albatta unda yashaydigan kishilar-oila a`zolariga bog`liq.Ular o`zaro hamjihat bo`lib yashasa, bir maqsadni ko`zlasa, bu xonadon obod bo`ladi.Tejamkorlik, mehnatning to`g`ri taqsimlanishi, shukronalik bilan yashash oilaga qut-baraka keltiradi.

O`zbekistonda oilaga e`tibor katta, uning farovonligi haqida qayg`urish ustivor vazifaga aylangan.Kam ta`minlangan oilalarga berilayotgan katta ahamiyat ham g`amxo`rlikning bir ko`rinishidir.

Oila mavzusi bo`yicha savol-javob o`tkazish.

“*Galereo”metodi*

O`quvchilar guruhlarga bo`linib,”oila”mavzusi bo`yicha rasm ishlanadi.Guruhlar o`z ishlarini devorlarga osib qo`yishadi.Bitta guruh a`zolari qolib, boshqa guruh a`zolari ishlarini ko`rib, o`z fikrlarini bildirishadi.

Oila haqida maqol yoki hikmatli so`z topish

Mavzu xulosalanib, faol qatnashgan o`quvchilar rag`batlantiriladi.

***24-mavzu: Onalar, sizni qutlaymiz!***

***(8 mart – Xotin-qizlar kuni munosabati bilan).***

***I.Kirish.***

*Tarbiyaviy mashg`ulotning maqsadi*: O`quvchilarga aziz onajonlarimiz va opa-singillarimizga hurmat va ehtirom bilan munosabatda bo’lish tuyg’ularini singdirish orqali ularni “Ayolga e’tibor – kelajakka e’tibor”, “Ayol baxtli bo’lsa, jamiyat ham baxtli bo’ladi” degan g’oyalarga sadoqat ruhida tarbiyalash.

*Tarbiyaviy mashg`ulotning jihozi*:Mavzuga oid rasmlar,devoiry gazeta.

*Tarbiyaviy mashg`ulotning borishi*

Tashkiliy qism:

O`quvchilarning mashg`ulotga tayyorgarligi

***II.Asosiy qism:***

O`qituvchi:Onalarmiz biz uchun dunyodagi eng aziz, eng yaqin kishilarimizdir.Ular bizga hayot bag`ishlagan,bir parcha etdan bugungi kamolimizgacha yekazgan zahmatkash va fidoiy kishilardir.Ushbu 8-mart-Xalqaro xotin-qizlar kunida birinchi navbatda biz o`z onalarimizni chin dilimizdan tabriklashimiz kerak.Ularga munosib farzand bo`lib yetishishga harakat qilishmiz lozim.

1-boshlovchi:

Barno qizlar, oy qizlar,

Yuzlari shirmoy qizlar,

Qalbim qo`shig`i sizga,

Go`zallikka boy qizlar,

Bayramingiz muborak,

Ayyomingiz muborak!

2-boshlovchi:

Siz- singlimu opamsiz

Siz-bo`lajak onasiz!

Yorug` jahon mevasi

Farzand uchun yonasiz!

Bayramingiz muborak,

Ayyomingiz muborak!

1-boshlovchi:Assalomu,alaykum,hurmatli mehmonlaru mezbonlar!Muhtarama onajanlar,munis opa-singillar!Barchangizni kirib kelayotgan 8-mart Butun dunyo xotin qizlar-Mehr-muhabbat va nafosat bayrami bilan chin qalbimizdan tabriklaymiz.

2-boshlovchi:Ayol-Alloh taolo yaratgan tabiatning eng buyuk mo`jizasi.Tabiat aziz ayollarimizga munislik va mushfiqlikni,ezgulik va nafosatni abadiy fazilat qilib bergan.Har bir inson ko`nglini munavvar qilguvchi,oilaga,balki butun jamiyatga ahillik,totuvlik,mehr-oqibat bag`ishlaguvchi ham ayoldir.

1-boshlovchi:Xonadonlarimiz ko`rki ,yurtimiz bekasi bo`lmish ayol zotidan avlodlar silsilasini davom ettirayotgan, hayotimizning go`zalligi va osoyishtaligi ko`z qorachig`idek saqlab kelayotgan onalarimiz, - opa singillarimizdan umrbod qarzdormiz .

1-boshlovchi:

Tog`lar sendan o`rganar,

Duoingdan el ko`karar ,

Qarg`ishing yorar toshni

Millatning jon tomiri

SenVatanga timsolsan,

Yurtning o`chmas chirog`i

Momo Havo ayolsan

2-boshlovchi:

Odam Ato nasliga

Yaratgandan iqbolsan

Bu beor dunyoda

Halovatli xayolsan

Belanchak quchganingda

Hur farishta misolsan.

Go`zallik ko`zgusida

Charaqlagan xilolsan.

1-boshlovchi;Keling shu she`rlar qatorini sinfdoshlarimiz bilan davom ettiramiz!

2-boshlovchi:Navbat munis ayollar haqidagi she`rlarga!

Ey ulug` zot ta`rifingga

So`z topolmay tilim lol.

Qarashlaring-jonga orom

Borlig`imsan,sen-iqbol!

Qalbing to`la mehr qo`ri-

Oftob bo`lib boqasan.

Mangu uyg`oq daryolarda

To`lib-toshib o`qasan

Sen hayotda joriy ramzi,

Jilva qilgan gul ramzi,

Shoirlar ham bulbul bo`lib

Bag`ishlaydi o`z nazmin!

Ayol-ona qarshisida

Aylaylik ta`zim bajo!

Panohingda o`zing asra-

Olloh !Senga iltijo!

1-boshlovchi:O`zbek ayollari dunyodagi eng chidamli, aqlli ,andishali ,hayoli-iboli ayollaridir!

2-boshlovchi:Bunga shubha qilganlarni sinfimiz qizlari tomonidan tayyorlagan hazilomuz chiqishni ko`rishga taklif qilamiz!Marhamat!

Sinf qizlari ijrosida qo`shiq: Ona

***III.Yakuniy qism:***

1-boshlovchi:Vaqt-oliy hakam.Bizning tadbirimizga ajratilgan vaqt ham o`z nihoyasiga yetib bormoqda.

2- boshlovchi:Aziz ayollar, opa-singillar,barchangizni yana bir bor bayramingiz bilan mubarakbod etamiz,hayotingizni baxt,ishlaringizni omad,yuzingizni samimiy tabassum,ko`zingizni mehr nuri,qalbingizni muhabbat sururi,taningizni sog`liq,atrofingizni sizni tushuna oladigan insonlar tark etmasin!

1-boshlovchi:Tadbirimizda ishtirok etgan,uni tashkillashtirgan va tomosha qilgan barchaga o`z minnatdorchiligimizni bildirib o`tamiz!

2-boshlovchi:Kelasi tadbirlarda uchrashguncha,sog` va salomat bo`ling!

***25-mavzu: Sog‘ tanda-sog‘lom aql.***

***I.Kirish:***

*Tarbiyaviy mashg`ulotning maqsadi:* O’quvchilarda jismoniy tarbiya va sportga qiziqishni kuchaytirish orqali ularni jismoniy va axloqiy jihatdan barkamol etib tarbiyalash, o’quvchilar ongiga sog’lom turmush tarzi asosida yashash qoidalarini singdirish.

*Tarbiyaviy mashg`ulotning jihozi***:** Odam tanasi a`zolari va chiniqishga oid foto va illyustratsiyalar, plakatlar hamda slayd va SD, DVD disklar.

Tashkiliy qism.

O`quvchilar bilan salomlashish. Davomatni aniqlash. Mashg`ulot mavzusining maqsad va vazifasi bilan o`quvchilarni tanishtirish.

***II.Asosiy qism*.** O`quvchilar faolligini oshirish maqsadida “Nima uchun?” metodidan foydalaniladi. sinfga umumiy savol beriladi.

**Nima uchun ?**

Insonning tana a'zosi - bosh miya faoliyatida ma'lumotlar saqlanadi va kundanlik hayotda undan foydalanish imkoniyatini beradi.

Inson tanasi sog`lom bo`lsa, sog`lom fikrlaydi

O`qituvchi o`quvchilarni faolligiga va zerkib qolmasligini inobatga olgan holda savollar beradi hamda ularning javoblarini umumlashtirib, yangi mavzuni tushuntiradi.

Inson organizmi atrof-muhit bilan doimiy va chambarchas bog`liqlikda bo`ladi. Unga havo haroratining, namlikning, shamol tezligining keskin o`zgarishi o`zining ta`sirini ko`rsatadi. Inson organizmini maxsus tadbirlar yordamida atrof-muhitning zararli ta`sirlariga, hattoki infeksion kasalliklar kabilarga nisbatan chidamliligini oshirish mumkin.Bular chiniqtiruvchi muolajalar yordamida amalga oshiriladi.

*Chiniqish –*bu organizmni kasalliklarga qarshilik ko`rsata olishi uchun jismoniy turg`unlikni o`zlashtirishiga aytiladi. Kasalliklardan tabiiy omillar yordamida forig` bo`lish organizmni sog`lomlashtirish deyiladi.

**MODELLASHTIRILGAN SXEMA TAHLILI**

**(**rasmlari bilan**)**

**TABIIY OMILLAR**

**SOG`LOMLASHTIRISH**

**O`SIMLIKLAR**

**Oziq ovqat**

**Muattar hidlar mahsulotlari**

**Shifobaxsh o`tlar**

Quyosh vannalari inson organizmini turli kasalliklardan himoya qilish bilan birga uni davolaydi.Quyosh vannalarini qabul qilish jarayonida oddiy qoidalarga rioya qilish lozim.Oftobda toblanishni 3-4 daqiqa davomida daraxtlarning soyasida 10 daqiqa tanaffus bilan olishni boshlang. Quyoshda bo`lish vaqtiga har kun 2-3 daqiqadan qo`shib boring. Quyoshda bir necha daqiqa va soyada bir necha daqiqa bo`lishni ketma-ket almashtirib borish juda ham foydali. Ertalabki va kechki paytlarda, quyosh nurlariga vaqti-vaqti bilan orqa, ko`krak yoki yonbosh tarafni qo`ygan holda toblanish kerak. quyoshga chiqayotganda boshingizga bosh kiyim: shapka, kepka, panama kiyish yoki ro`mol o`rashni yodingizdan chiqarmang. Ba`zi bolalarda quyosh nurlarini yomon qabul qilish hollari ham uchraydi, ular oftobda toblanayotganlarida yanada ehtiyot bo`lishlari kerak. Agar shifokorlar oftobda toblanishni umuman ta`qiqlagan bo`lsalar, u holda xafa bo`lib, umidsizlanmaslik kerak. Iliq bulutli ob-havoda havo vannasini qabul qilish mumkin.

*Musaffo havo.*Musaffo, toza havo – barcha bolalar uchun foydali. Havo vannalarini quyosh va soyada olish mumkin. Havo vannalarini qabul qilayotganda ko`proq harakatda bo`lishga harakat qiling.

Shamoldan himoyalangan joylarda havo vannalarini qabul qilish maqsadga muvofiq.Uni qabul qilishni yoz faslida boshlagan yaxshi. Birinchi vanna +16°,+18° haroratda, 2-4 daqiqa davom etishi kerak, keyinchalik esa 20 daqiqagacha uzaytiriladi. Agar harorat +20° bo`lsa – qabul qilish vaqtini ikki barobar ko`paytirish kerak. Kunduzgi uyquni toza havoda oynalari ochiq xonada, ayvon yoki shiyponda tashkillashtirish mumkin.

Tayyorlangan joyda yelvizak bo`lishiga imkon yaratish juda ham yaxshi, lekin o`zingiz yelvizakda qolishingiz kerak emas. Havoning tozaligini muntazam kuzatib borish, tungi uyqudan oldin xonani shamollatish maqsadga muvofiq.

*Suv bilan chiniqish***.**Suvning asosiy sog`lomlashtirish xususiyati: organizmda mavjud bo`lgan moddalar almashinuvining zararli mahsulotlarni chiqarishda teriga yordam beradi va kasallik qo`zg`atuvchi mikroblardan tozalaydi (cho`miliganda, vanna qabul qilganda).

***III.Yakuniy qism*.**O`quvchilarga mavzuni mustahkamlash yuzasidan savollarni “Kim topqir” o`yini orqali berish mumkin.

**Nima uchun sog`lom bo`lish kerak?**

**Sog`lom bo`lish uchun nima qilish kerak?**


**Sog`lom o`quvchi qanday o`qiydi?**

**керак?**

O`qituvchi berilgan savollar javoblarini umumlashtiradi. O`quvchilarga doimo tana a`zolarini sog`lom bo`lishini ta`minlash uchun kun tartibiga rioya qilish, vaqtida ovqatlanish va sport bilan shug`ullanish lozimligini ta`kidlab, mashg`ulotni yakunlaydi.

Sport bilan shug`ullaning.



Mavzu xulosalanib, faol qatnashgan o`quvchilar rag`batlantiriladi.

***26-mavzu: Milliy an’analarimiz faxrimizdir***

***(21 mart – Navro‘z bayrami munosabati bilan).***

***I.Kirish*:** *Tarbiyaviy mashg`ulotning maqsadi:* O`quvchilarda milliy qadriyatlarimiz, urf-odatlarimiz va an’analarimizga hurmat tuyg’ularini kuchaytirish orqali ular ongiga mehr-oqibat, insoniylik, milliyligini yo`qotmaslik, boy, asrlardan asrlargacha yetib kelayotgan urf-odatlarimizni saqlab qolish xislatlarini tarbiyalash.

*Tarbiyaviy mashg`ulotning jihozi:*Mavzuga oid rasmlar,devoriy gazeta,DVD.

*Tarbiyaviy mashg`ulot borishi:*

Tashkiliy qism

-Salom senga, navro`zi olam,

Salom senga, bahor ayyomi.

Senga olqish, senga sharaf-shon,

Yasha gullar, nahor bayrami.

***II.Asosiy qism:*** 1-boshlovchi:-Assalomu alaykum,qadrli bayram qatnashchilari,hurmatli mehmonlar! Mana,bugun diyorimizda bayram. Bahor tarovati bilan yashargan yurtimiz go`shalarida o`zgacha shodiyona. Yoshu qari bu shodiyonalarning birdek ishtirokchisi . Chunki Navro`z –yangi kun ,yasharish ,yangilanish fasli ,Yangi yil boshi.

Azaldan xalqimiz uchun suyukli bo`lgan ayyomdir .

2-boshlovchi:-Navro`z necha ming yillardan beri nishonlanib kelinayotgan turkiy xalqlarimizning azaliy bayramidir .Eng go`zal odatlar , insoniy qadiriyatlar bu ayyomda o`zini namoyon etadi.Kishilar bir-birbirlariga shirinso`z bo`ladilar,ginalar unitiladi,bemorlardan eng avval ko`ngil so`raladi.Ular bayram taomlari bilan siyladi.Ezgulik,qadr-qimmat,mehr-muruvvat,oqibatu saxovat ana shu qutlug` kunda o`zini butun bo`y bastini namoyon etadi.

2-boshlovchi:-Bahor kelishi bilan chor-atrofni qushlarning yoqumli ovozi tutib ketadi,ularning sayrashlari kishiga xush kayfiyat bag`ishlaydi.Bayramimizga uzoq janub o`lkalaridan qaytgan qushlar ham mehmon bo`lib kelishibdi.Ularni davramizga taklif etamiz.

O`quvchilar (qushlarni chorlaydi):

-Bahor keldi elimizga

Quvonch to`ldi dilimizga

Keling-qushlar,

Uching qushlar.

Bizlar do`stmiz doim sizga.

1-boshlovchi:

Bolajonlar boshlaylik,

Yalla, navo-nazmini,

Savol-javob, topishmoq,

Topag`onlar bazmini.

-Yashar ko`k maysa,Eh, qanday maza!

O`rikda gullar bu qaysi fasl.?

Bolalar:-Topdik,bu go`zal Navro`z-gul fasli.

2-boshlovchi:

Ko`klam kelsa unadi,Oftob chiqsa kuladi.

U bahorning elchisi, Buni hamma biladi.

Bolalar:-Uning nomi boychechak, ko`klamdagi ilk chechak.

2-boshlovchi:

O`zi qizil ,go`zal biram,

Qirda yozar alvon gilam.

Bolalar:Budir lolaqizg`aldoq,ko`zing quvnar ko`rgan choq.

1-boshlovchi:

-Qozonsiz qaynar erta-kech,

Suvida qo`ling kuymaydi hech.

Bolalar:-Bu buloqdir bilamiz,

Ichib mazza qilamiz.

***III.Yakuniy qism:***

1-boshlovchi:-O`lkamizda Navro`z shodiyonalari davom etmoqda.Saylgohlarda o`yin-kulgu,kuy-qo`shiq avjida.Navro`z tinchlik-omonlik,rizq-ro`z va qut-baraka olib kelsin,deya duo qilishmoqda nuroniy keksalarimiz.Bz ham ularning pok niyatlari ijobat bo`lishini dildan tilaymiz.

2-boshlovchi:Mana,azizlar”Navro`z” bayramiga bag`ishlangan bugungi ertaligimiz ham nihoyalab bormoqda.Har kuningiz bayram bo`lsin.Bayram tantanalaringiz dilingizga ko`chsin.

***27-mavzu: Ta’magirlik - yomon illat***

***I.Kirish*:** *Tarbiyaviy mashg`ulotning maqsadi:*O’quvchilarga halollik - inson ziynati ekanligi, ta’magirlik esa insonni yomon yo’lga boshlab, odamlar nafratiga duchor qilishini singdirish.

*Tarbiyaviy mashg`ulotning jihozi:*Mavzuga oid rasmlar,devoriy gazeta,DVD.

*Tarbiyaviy mashg`ulot borishi:*

Tashkiliy qism

O’qituvchi:

***II.Asosiy qism:***

TAMAGIRLIK VA TEKINXO'RLIK – ofatdir. Bejizga bobolarimiz bu haqda shunday deyishmagan.

Ta’ma aylar kishini xoru - zalil,

Xorlik kelgach, g'amgin bo'ladi ko'ngil.

  M. Bobir.

Ta’ma gulgun yuzni qilur za'faron,

 Ta’ma boshin kesgan bo'lsang mard inson.

Nosir Xisrov.

Ta’magirlik bu juda ham yomon illat hisoblanadi.Ta’magirlik bu biror kishiga xolis xizmat qilmasdan biron narsani ko’zlab yordam berishga aytiladi. Inson tamagirlik qilsa bunga o’rganib qoladi. Biror bir foydasi bo’lmasa yordamga muhtoj bo’lgan insonga qo’lidan kelsa ham yordam qo’lini cho’zmaydi. Inson doimo halol yo’l bilan yashash kerak. Halol yo’l bilan topilgan boylik baxt keltiradi. Ta’magirlik bilan topilgan boylik halokatga olib keladi.Bu dunyoda hamma komil inson bo’lishga intiladi. Komillik yaxshi fazilatlar orqali yuksaklikka yetadi. Shuning uchun doimo hammaga yaxshilik qilishdan charchamang. Bu dunyoda odamdan yaxshi nom qoladi. Siz ham yaxshi nom qoldirishga harakat qilishingiz lozim.

***III.Yakuniy qism:***

**1-topshiriq:** Ta’magirlik qanday oqibatga olib kelishi haqida klaster usulda tahlil qilish

**2-topshiriq:** Halolik so’zini klaster usulida tasniflash

Mavzu xulosalanib, faol qatnashgan o`quvchilar rag`batlantiriladi.

**28-mavzu: Yo’l transport hodisalarining sabablari**

***I.Kirish*:** *Tarbiyaviy mashg`ulotning maqsadi:*O’quvchilarga yo’l transport hodisalarining sabablari haqida tushuncha berish

*Tarbiyaviy mashg`ulotning jihozi:*Mavzuga oid rasmlar,devoriy gazeta,DVD.

*Tarbiyaviy mashg`ulot borishi:*

Tashkiliy qism

O’qituvchi:

***II.Asosiy qism:***

*O’qituvchi:*

Tez harakatlanib ketayotgan avtomobilni taqqa to‘xtatib bo‘lmasligini

hamma yaxshi biladi, lekin harakat ishtirokchilari ayrim hollarda

o‘z imkoniyatlarini to‘g‘ri hisobga ololmaydilar. Yo‘llarda sodir

bo‘layotgan deyarli barcha falokatlarning sababi aynan shunda. Bunga

yo‘l qo‘ymaslik maqsadida avtomobilni yaratgan inson yo‘llarda harakatlanish qoidalarini ham o‘ylab topdi. Avvallari yo‘llarda harakatlanish ishtirokchilari hisoblangan otliqlar, izvoshchilar, keyinroq piyoda va haydovchilar bir-birlariga xavf tug‘dirmaslik maqsadida ana shu qoidalarga muvofiq harakat qilganlar. Vaqt o‘tishi bilan bu qoidalar

takomillashib, to‘ldirib borilgan.

Qoidalar tarixiga nazar solsak, ular asosan piyodalarning manfaatlarini

o‘ylab, izvoshchi va mashina haydovchilarining piyodalarga

yetkazishi mumkin bo‘lgan shikastlanishlardan himoya qilish maqsadida

joriy etilgan.

Avtomobillarnig paydo bo‘lishi bilan yo‘llarda harakatlanish

qoidalari hayotiy zaruratga aylandi va nihoyat, 1893-yil 14-avgustda

Fransiyada, 1896-yilda Angliya va boshqa davlatlarda bu qoidalar joriy

qilindi

Ma’lumki, O‘zbekiston Respublikasida yo‘llarda transport vositalarining

o‘ng taraflama harakatlanishi tartibi joriy etilgan. Shu bois, harakat

vaqtida piyodalarning ham, haydovchilarning ham o‘ng tomondan

harakatlanishiga odatlanib qolganmiz. Biroq harakatning o‘ng tomonlama prinsipini tashkil qilish va joriy etish uchun anchagina vaqt hamda kuch talab etilgan. Endilikda qoidaga aylangan bu odat bizga uzoq vaqtlardan yetib kelgan.

Endi siz o’ylab ko’ring, agar biz yo’l harakat qoidalariga amal qilmasak, yo’llardan o’tish vaqtida yo’l belgilari ko’rsatilgan joylardan yurmasak,mashina boshqarayot vaqtimizda spirtli ichimliklar ichib olsak, nafaqat o’z hayotimizni, balki yaqinlarimiz va atrofimizdagi insonlarning hayotlarini xavf ostiga qo’yishimizga olib keladi. Doimo xushyor bo’lsak, bu umrimizga foyda ekanligini unutmasligimiz lozimdir.

***III.Yakuniy qism:***

Topshiriq: yo’l transport vositasining sabablarini klaster usulida aniqlaymiz

Mavzu xulosalanib, faol qatnashgan o`quvchilar rag`batlantiriladi.

***29-mavzu: Yurtimizdagi muzeylar.***

***I.Kirish***

*Tarbiyayiy mashg`ulotning maqsadi*:O`quvchilarga xalqimiz tarixi , o`tmishi va madaniyatini aks ettiruvchi museylar haqida tushuncha berish.Ma`naviy ma`daniyat yodgorliklarini asrab avaylashga o`rgatish.

*Tarbiyayiy mashg`ulotning jihozi:* O’quvchilarni estetik qadriyatlarga yo’naltirish, ularda milliy qadriyatlar, ona Zamin tabiati, milliy xalq san’ati, O’zbekiston tarixi va madaniyatiga muhabbat tuyg’ularini rivojlantirish orqali o’quvchilarni go’zallik qonunlari asosida yashashga o’rgatish. Bu jarayonda muzeylarning ahamiyati.

*Tarbiyayiy mashg`ulotning borishi*

*Tashkiliy qism*

O`quvchilarni darsga hozirlash

O`qituvchi:

Vatanimning tarixidan so`zlaydi

Yodgorligu qo`lyozmalar saqlaydi.

Mehmonlarni ziyoratga chorlaydi,

Ko`hna zaminimning qadamjolari.

***II.Asosiy qism:***

Qadimdan odamlar o`zlari e`zozlagan buyumlarni, noyob san`at asarlarini, madaniy yodgorliklarni to`plaganlar hamda avaylab asraganlar.Shu tariqa muzeylarning ilk ko`rinishlari paydo bo`lgan.O`zbekistonda muzeylar tashkil etish 19-asrning 70-yillaridan boshlandi.O`rta Osiyoda birinchi muzeylardan hisoblangan O`sbekiston xalqlari tarixi muzeyi 1876-yilda tashkil topgan.Muzeyda O`zbekiston hududida ibtidoiy jamoa tuzumidan to shu kunga qadar bo`lgan madaniy hayotdan darak beruvchi arxeologik topilmalar,turli davrdagi taraqqiyot, fan va madaniyatning yuksalgan davri arxiv va foto hujjatlar,tasviriy san`at asarlarida o;z ifodasini topgan.

Toshkent shahri markazining Amir Temur xiyobonida Temuriylar tarixi davlat muzeyi joylashgan.Bu muzeyda Amir Temur va temuriylar davri tarixiy hujjatlar va ashyoviy dalillar asosida yoritilgan.

O`zbekiston Respublikasi Amaliy san`at muzeyi 1937-yilda ochilgan bo`lib,hunarmandchilik ko`rgazmasi asosida amaliy san`at muzeyi sifatida tashkil topgan.Ushbu muzeyda XIX asrning birinchi yarmidan boshlab bugungi kunga qadar bo`lgan davrda yaratilgan amaliy san`at asarlari to`plangan.

Alisher Navoiy nomidagi adabiyot muzeyi Toshkent shaharidagi eng yirik adabiy-ma`rifiy muassasalardan biridir.Mazkur muzey 1940-yilda Alisher Navoiy tavalludining 500 yilligi munosbati bilan Respublika ko`rgazmasi sifatida tashkil topgan.Muzeyda o`zbek adabiyotiga oid asarlar,qo`lyozma va toshbosma kitoblar,xalq fozilarining ovoz yozuvlar,naqqoshlik san`atiga doir ko`rgazmalar hamdaXX asarlar oid spool buyumlar mavjud.

Olimpiya shon shuhrati muzeyi 1996-yil 1-sentabrda ochilgan.Mazkur muzey Osiyo qqit`asida birinchi tashkil qilingan olimpiya muzeyidir.O`zbekiston mustaqilligi yillarida spotchilarimizning jahon, Yevropa birinchiliklari,Osiyo, Markaziy Osiyo o`yinlari, Toshkent va xorijiy mamlakatlarda o`tkazilayotgan turli xalqaro turnirlarda erishgan yutuqlari, qo`lga kiritgan sovrinlari muzey eksponatlarining asosini tashkil etadi.

O`zbekiston Respublikasi Geologiya va mineral resurslar davlat qo`mitasi tasarrufidagi muzey bo`lib, 1988-yilda ochilgan.Muzey kolleksiyalari O`zbekistonda geologiya faoliyatining 75 yil mobaynida yig`ilgan katta hajmdagi materiallar hamda muzeyga sovg`a sifatida taniqligeologlar tomonidan taqdim etilgan shaxsiy kolleksiyalar, O`zbekiston Respublikasi tabiatini aks ettiruvchi suratlar bilan boyitilgan.

“Muzey”yunoncha so`z bo`lib,muzalarga (Muza-san`at,adabiyot,fan ma`budasi) bag`ishlangan joy ma`nosini bildiradi. ***III.Yakuniy qism:***

Aqliy hujum mavzu bo`yicha savol-javob o`tkaziladi.

O`zbekiston muzey turlari bo`yicha tarmoqlash:

“BBB”texnologiasi

|  |  |  |
| --- | --- | --- |
| Bilaman | Bilishni xohlayman | Bilib oldim |
| Toshkent muzeylari | Qancha muzey bor? | 24 ta muzey bor |
| O`zbekistondagi ilk muzey | Qanday va qachon tashkil topgan | O`zbekiston xalqlari tarixi muzeyi,1876-yilda |
| Muzey so`zi | “Muzey” so`zining ma`nosi qanday? | Yunoncha san`at,adabiyot va fanga bag`ishlangan joy |

Mavzu mustahkamlanib, faol qatnashgan o`quvchilar rag`batlantiriladi.

***30-mavzu: Taqiqlovchi belgilar***

***I.Kirish*:**

*Tarbiyaviy mashg`ulotning maqsadi:*O’quvchilarga taqiqlovchi belgilar haqida tushuncha berish.

*Tarbiyaviy mashg`ulotning jihozi:*Mavzuga oid rasmlar,devoriy gazeta,DVD.

*Tarbiyaviy mashg`ulot borishi:*

Tashkiliy qism

O’qituvchi:

***II.Asosiy qism:***

Taqiqlovchi belgilar yo‘l harakatiga ma’lum cheklanishlar kiritish yoki ularni bekor qilish uchun qo‘llaniladi. Taqiqlovchi belgilarning asosiy foni oq (3.27, 3.28, 3.29, 3.30)lardan

tashqari) hoshiyasi qizil doiradan iborat bo‘lib, harakatlanishni ma’lum darajada cheklaydi yoki umuman taqiqlaydi. Ularning ta’sir kuchi o‘rnatilgan joydan boshlab birinchi chorrahagacha,

chorraha bo‘lmaganda esa aholi yashash joyining oxirigacha davom etadi. Ba’zi belgilar o‘sha joyning o‘zigagina taalluqli bo‘ladi.

**3.1. «Kirish taqiqlangan»**

Transport vositalarining bir tomonlama harakatlanishini joriy etishda

yo‘lning bir tarafiga ushbu belgi o‘rnatiladi. Belgi o‘rnatilgan yo‘lga barcha

transport vositalarining (belgilangan yo‘nalishli transport vositalari bundan mustasno) kirishi taqiqlanadi

**3.2. «Harakatlanish taqiqlangan»**

Dam olish uylari, sanatoriya, kasalxona va umum foydalanadigan hovlilarga

Kiraverishda transport vositalarining harakatini cheklash maqsadida ushbu

yo‘l belgisi o‘rnatiladi. Bu belgining belgilangan yo‘nalishli transport vositalari, nogironlar haydaydigan motokolyaska, avtomobil, belgi ta’sir oralig‘ida yashovchi yoki ishlovchi yoxud ularga va korxonalarga xizmat qiluvchi transport vositalariga daxli yo‘q. Bunday hollarda transport vositalari belgilangan joyga yaqin chorrahadan kirib yoki chiqib ketishlari kerak. Bu yerda ikkita taqiqlovchi belgidan biri (3.1)ning talabi ustun bo‘ladi

**3.3. «Mexanik transport vositalarining harakatlanishi taqiqlangan»**

Bu belgi barcha turdagi mexanik transport vositalarining harakatlanishini

taqiqlab, ot-arava, velosipedchilar harakatiga daxl qilmaydi. Belgi ta’sir oralig‘ida

yashovchi va ishlovchilarga,shuningdek, shu hududda joylashgan korxona va tashkilotlarga xizmat qiluvchi belgilangan yo‘nalishli transport vositalariga ta’sir etmaydi.

**3.4. «Yuk avtomobillarining harakatlanishi taqiqlangan»**

Belgida cheklangan vazn ko‘rsatilmagan bo‘lsa, bu belgi to‘la vazn

3,5 tonnadan yuqori bo‘lgan barcha yuk avtomobillarining, barcha

traktorlarning, o‘zi yurar mashina va mexanizmlarning harakatlanishini taqiqlaydi. Bu belgi ham ta’sir oralig‘ida yashovchi va ishlovchilarga va shu hududga xizmat ko‘rsatuvchi transport vositalariga daxldor emas, shuningdek, bortlariga qiya oq chiziq tortilgan yoki odamlarni tashiyotgan yuk avtomobillarining harakatlanishini taqiqlamaydi.

**3.5. «Mototsikllar harakatlanishi taqiqlangan»**

Bu belgining avtomobil, avtobus, velosiped,

moped, otarava harakatiga hamda ta’sir oralig‘ida

yashovchi va ishlovchilarga daxli yo‘q.

**3.6. «Traktorlar harakatlanishi taqiqlangan»**

Yo‘llardagi transport vositalarining tezligini oshirish maqsadida barcha turdagi

traktorlar, o‘zi yurar mashina va mexanizmlarning harakatlanishi taqiqlanadi.

Bu belgi ham ta’sir oralig‘ida yashovchi va ishlovchilarga daxldor emas.

**«Piyodalarning harakatlanishi taqiqlangan»**

Yo‘l xizmatchilari va ta’mirlovchi ishchilarga mazkur

belgining daxli yo‘q. Bu belgi metro stansiyalarida (ekskalatordan

tushib-chiqish, bir stansiyadan ikkinchisiga o‘tish 3.10.

joylarida) bir tomonlama harakatni joriy etish uchun ham

ishlatiladi.

**3.9. «Velosipedda harakatlanish taqiqlangan»**

Serqatnov yo‘llarda belgilangan yo‘nalishli transport vositalari

(avtobus, trolleybus)ning bekatda to‘xtashiga, bekatdan qo‘zg‘alishiga

velosipedchilar xalol bermasligi uchun

velosipedchilar va mopedchilarning harakati taqiqlanadi.

**3.11. «Vazn cheklangan»**

Ko‘tarish qobiliyati cheklangan ko‘prik va estakadalarda haqiqiy

vaznlar yig‘indisi ko‘prik oldida o‘rnatilgan belgida ko‘rsatilganidan

yuqori bo‘lgan yuk avtomobillarining, yarim

tirkamali yuk avtomobillarining harakatlanishini taqiqlaydi.

**3.20. «Quvib o‘tish taqiqlanadi»**

Burilish yoki do‘nglik tufayli ko‘rinishi cheklangan serqatnov

yo‘llarda, tor ko‘chalarda harakat xavfsizligini ta’minlashda

ushbu belgi o‘rnatilib, barcha turdagi transport vositalariga

quvib o‘tishni taqiqlaydi. Bu belgi soatiga 40 km dan kam

tezlikda, yakka tartibda kelayotgan transport vositalarini quvib

o‘tishga ruxsat etadi. Ushbu belgi birinchi kesishmagacha (chorrahagacha)

yoki «Quvib o‘tish taqiqlangan hududning oxiri» belgisi

o‘rnatilgan joygacha ta’sir etadi.

**3.24. «Yuqori tezlik cheklangan»**

Yo‘llarning xavfli qismlarida harakat xavfsizligini ta’minlash

uchun ushbu belgi o‘rnatilib, barcha turdagi transport

vositalarining yuqori tezligini cheklaydi. Bu belgi yaqinlashayotgan

birinchi kesishmagacha yoki «Yuqori tezlik cheklangan

hududning oxiri» belgisi o‘rnatilgan joygacha ta’sir etadi.

**3.25. «Yuqori tezlik cheklangan hududning oxiri»**

Mazkur belgining ta’sir hududida barcha turdagi transport

vositalari «Yo‘l harakati qoidalari»da belgilangan tezlikdan

oshmagan holda harakatlanishlari mumkin.

**3.27. «To‘xtash taqiqlangan»**

Serqatnov yo‘lning tor qismilarida transport vositalarining

uzluksiz harakatini yuqori darajada ta’minlash maqsadida ushbu

belgi o‘rnatilib, belgilangan yo‘nalishli transport vositalaridan

boshqa barcha transport vositalarining to‘xtashini taqiqlaydi.

**3.30. «Oyning juft kunlarida to‘xtab turish taqiqlanadi»**

Yo‘lning o‘ng yoki chap tarafida o‘rnatilib, oyning juft

kunlarida yo‘l chekkalarini mexanizmlarda supurib, tozalab

olish va shu kabi ishlarni amalga oshirish maqsadida ushbu

belgidan foydalaniladi. Bu belgining talabi 3.28 «To‘xtab

turish taqiqlangan» belgisi talabi bilan bir xil.

**3.31. «Barcha cheklovlarning oxiri»**

Bu belgi barcha cheklovlarning oxiri deb nomlansa-da, amalda

3.16, 3.20, 3.22, 3.24, 3.26–3.30 belgilarning ta’sir doirasini kesishmadan

avvalroq tugatish uchun ishlatiladi. 3.1–3.3, 3.18.1,

3.18.2, 3.19, 3.27 belgilarining belgilangan yo‘na lishli transport

vositalariga, 3.2–3.8 belgilari ta’sir oralig‘ida yashovchi yoki

ishlovchi fuqarolarga tegishli yoxud ularga va korxonalarga xizmat qiluvchi

transport vositalariga daxli yo‘q. Bunday hollarda transport vositalari

belgilangan joyga yaqin chorrahadan kirib yoki chiqib ketishlari kerak.

***III.Yakuniy qism.***

***“Nomini top” o’yini. Bunda taqiqlovchi belgilar yopib qo’yilib, o’quvchilar tomonidan topib nomi aytiladi***

Mavzu mustahkamlanib, faol qatnashgan o`quvchilar rag`batlantiriladi.

***31-mavzu: Vatan madhi dillarda***

***(Xotira va qadrlash kuni oldidan).***

***I.Kirish:***

*Tarbiyaviy mashg`ulotning maqsadi*: O`quvchilar qalbi va ongiga ajdodlar xotirasiga hurmat, tiriklarni qadrlash tuyg’ularini singdirish orqali ularda hozirgi kunlarimizga shukronalik, tinchlikning qadriga yetish hamda ajdodlarga munosib voris bo’lish xislatlarini tarbiyalash.

*Tarbiyaviy mashg`ulotning* *jihozi:*Mavzuga oid rasm,plakat,va bukletlar,slaydlar,texnik vositalar.

*Tarbiyaviy mashg`ulotning borishi*

Tashkiliy qism

O`quvchilarni darsga hozirlash

O`qituvchi:

Men seni sevaman onajon Vatan,

Xushsurat,xushsuhbat momolarimni.

Men seni sevaman jonajon Vatan,

Har so`zi hikmat bobolarimni.

***II.Asosiy qism:***

Bu ko`hna dunyo paydo bo`libdiki,Yer yuzida hayot guli-Hazrati Inson yaralibdiki,Xotira bor,mehr-muhabbat bor.Demak,Qadr bor.Ayniqsa,bizning mamlakatda Xotira va Qadr o`zgacha mazmun,nufuz va ma`noga ega.Davlatimiz Rahbari 9-may—“Xotira va Qadrlash kuni”ni umumxalq bayrami deb e`lon qilar ekan:”Vatanimiz mustaqilligi uchun jonini,bor kuch-quvvatini ayamagan biror-bir faxriy,biror-bir kishi unutmasligi kerak.Ularning har biriga munosib hurmat-ehtirom ko`rsatilishi shart”,deya ta`kidlagan,edi.Zero,bizning Vatanda har bitta insoning o`z munosib o`rni,qadr-qimmati,xotirasi bor.Biz,urush ko`rgan insonlar,faxriy pedagoglar bundan buyon ham yosh avlodni iymon-e`tiqodli qilib tarbiyalashda,ularni milliy va umuminsoniy qadriyatlarimizga hurmat ,Vatanga sadoqat,mehr-muhabbat,kelajakka ishonch ruhida tarbiyalashda o`z hayotiy tajribamiz,bilimimizni sarf etaveramiz.Inson sha`ni,qadr-qimmati har narsadan ustun bo`lgan yurtimizda kelajak avlod baxtu saodati uchun kurashgan jasorat sohiblari bemisl hurmat ,izzat-ikrom,beqiyos tashakkur,tahsinga loyiq.

***III.Yakuniy qism.***

*Mavzu yuzasidan test.*

1.Yurtdoshlarimiz nima maqsadda kurashdilar?

a) Tinchlik uchun b) Urush uchun d) Boylik uchun

e Mustaqillik uchun

2. Prezidentimiz nima maqsadda 9-may “Xotira va qadrlash kuni” deb e`lon qildilar?

a) O`tgan ajdodlarimizni xotiralash maqsadida b) Qatog`on qurbonlarini xotiralash maqsadida d) Keksalarni holidan habar olish e) Barcha javoblar to`g`ri

*Vatan haqida qanday maqol bilasiz?*

Vataning-oltin beshiging.

Vatan ostonadan boshlanadi.

Qo`shning tinch-sen tinch

Mavzu xulosalanib, faol qatnashgan o`quvchilar rag`batlantiriladi.

“Xotira” maydoniga sayohat uyushtirishni rejalashtirish.

***32-mavzu: Bilimlilik – tengsiz xazina.***

***I.Kirish:***

*Tarbiyaviy mashg`ulotning maqsadi:* Kitobni asirab avaylashga, ulug` allomalarimizning bizga qoldirgan bebaho merosini o`qib – o`rganishga yo`naltirish. Ular orqali yosh avlodning go`zal insoniy fazilatlar egasi bo`lib kamol topishlariga erishish.

*Tarbiyaviy mashg`ulotning* *jihozi:* Mavzuga oid rasm, tarqatma material.

*Tarbiyaviy mashg`ulotning borishi*

Tashkiliy qism

O`quvchilarni darsga hozirlash

O`qituvchi:

Aziz ota – onamizning qalqonimiz

Buyuk xalqim – suyuk xalqim, bizga ishon.

Fidodir bu qutlug` Vatanga jonimiz,

Buyuk xalqim, suyuk xalqim bizga ishon.

***II.Asosiy qism:***

Ilm olish inson uchun nihoyatda muqaddas bir maqsaddir. Ilmli bo`lish uchun juda ko`p o`qish va uqish zarur. Ko`p o`qigan kishi ko`p narsalarni biladi. Yaxshini yomondan ajrata oladi, odamlar bilan qanday muomalada bo`lishni biladi. Ilm olish ignada quduq qazish bilan barobar. Bunda bizga eng yaqin yordamchi kitob sanaladi. Kitobni asrab – avaylash siz bilan bizning burchimiz dir. Siz maktabga kelgan davringizdan boshlab juda ko`p darsliklarni qo`lingizga oldingiz va uni o`qidingiz. Shu darsliklarni o`qish mobaynida odob – axloq me`yorlari, o`zbek xalqining boy ma`naviy va madaniyat merosini o`rgandingiz. Mustaqillik tufayli qayta tiklangan va xalqimizga qaytarilgan urf – odatlar haqida bilib oldingiz.

Milliy istiqlol mafkurasining asosiy g`oyalari va tamoyillari hamda adolat qomusi – O`zbekiston Respublikasi Konstitutsiyasi haqida bilimlar,asosiy qonunlarimiz haqidagi ma`lumotlarni bilish orqali siz o`z haq- huquqlaringizdan xabardor bo`ldingiz. Odob axloq – hayot saboqlaridir. Bu saboqlar sizni hayotni qadrlashga o`rgatadi.

Hikmatlar

Bilimli kishi nimalarni so`zlaydi, sen unga quloq sol, odoblar boshi tildir, uni tiymoq zarur.

Bilim shunday narsaki yalong`och bo`lg`oningda ham o`zingda qoladi. Hammomga kirsang ham suv bilan yuvib bo`lmaydi.

***III.Yakuniy qism:***

Aqliy hujum: tezkor savollar beriladi.

1. Bizning haq – huquqimizni belgilab beruvchi kitob?
2. Davlatimiz ramzlari tashkil topgan sanalar. 2013 – yil qanday nom bilan ataldi?
3. O`rmon qiroli?
4. Mushuk va sichqon qatnashgan multfilm?
5. Falakiyot ilmining bilimdoni?
6. Payg`ambarimizning hikmatli so`zlarini kitob holiga keltirgan vatandoshlarimiz?
7. Yurtimizdagi tarxiy shaharlarni aytib bering.

*Xotira mashqi o`tkaziladi:*

*O`quvchilar quyidagi raqamlar nimani anglatishini topadilar.*

|  |  |  |  |  |
| --- | --- | --- | --- | --- |
| 1991 – yil  1 – sentabr | 1992 – yil  2 – iyul | 1991 – yil  18 – noyabr | 1992 – yil  8 – dekabr | 1992 – yil  9 – dekabr |

*Topishmoqlar:*

Har bir ishni birlashib,

Bajarar ikki o`rtoq.

O`rtaga tushganlarni

Ahvoli bo`lar chatoq . (*Qaych*i)

Har kuningni rejalab,

Tinim bilmay yuradi.

Uyg`otsa ham erta u,

O`zi joyda turadi. (*soat*)

*Tarmoqlash:*

O`qituvchi mavzuni xulosalab, faol qatnashgan o`quvchilar rag`batlantiriladi.

***33-mavzu: Kitob – bilim manbayi***

***I.Kirish:***

*Tarbiyaviy mashg`ulotning maqsadi*: Kitobdan yaxshiroq do’st yo’q jahonda. O`quvchilarda kitob barcha bunyodkorlik, yaratuvchilik va aql-idrokning, ilmu donishning asosi, hayotni o’rgatuvchi murabbiy ekanligi haqida tushunchalar hosil qilish orqali ularning qalbi va ongiga kitob o’qishga bo’lgan munosabat, kitobni asrab-avaylash va kitobga mehr-muhabbat tuyg`ularini singdirish.

*Tarbiyaviy mashg`ulotning jihozi*:DVD,disk, tarqatma material,rasmlar,plakat.

*Tarbiyaviy mashg`ulotning borish:*

Tashkiliy qism.

O`quvchilarning mashg`ulotga tayyorgarligi,navbatchi axboroti.

*II.Asosiy qism:*

O`qituvchi:

Topishmoqning javobini toping:

Juda sevamiz uni, U barchaning ulfati,

Xilma-xildir mazmuni. Bo`lar ba`zan surati,

O`qituvchi emas-ku, Qani,o`rtoq,buni top!

Bilim bera olar u. Eslagan der: bu……(kitob)

-Demak,bugungi suhbatimiz nima haqida ekan? –Kitob haqida ekan.

-Bolajonlar ayting-chi? Kitob bizga nimalarni o`rgatadi?

-Kitob bizga dunyo sirlarini,ajoyibotlarini ochib beradi,yangi bilimlar egallashga yordam beradi.Zamonaviy ta`lim berishda sinalgan vositalar bor. Shulardan eng muhimi – bu kitobdir.Insoniyatning bugungi kunda axborot texnologiyalari sohasida erishgan olamshumul kashfiyotlardan qat`iy nazar,o`quvchini kitobdek ulug` ne`mat bilan do`stlashtirish hech qachon kech emas.Zero,kompyuter texnologiyalari bolaning aqlini o`g`irlab qo`yishi mumkin.”Kitob - oftob”deb bejijga aytilmaydi.

Endi kitob haqida qissa tinglang.Sulton G`aznaviy buyuk shoir Firdavsiyga “Shohnoma” degan asar yozishni buyurgan va uning har bir bayti uchun bittadan oltin tanga berishni va`da qilgan.Xanifa Al-Ma`mun bir kitobni yunonchadan arabchaga tarjima qilgan olimga shu kitob og`irligidagi oltin bilan haq to`lagan.

2-qissa.Qadimgi yunon faylasufi Arastu vafot etgach,shogirdlari uning ilmiy asarlarini uyi yaqinidagi g`orga yashirishgan.Ular 200 yildan keyin tasodifan topilgan va Arastuga shon-shuhrat keltirgan.Faylasuf Skovoroda o`z qo`lyozmalarini doimo yo`lxaltasiga olib yurgan,hayotalik chog`ida uning bitta ham kitobi chop etilmagan.

Qissalardan hissalar.Aziz bolajonlar,angladingizmi,kitob naqadar sehrli va naqadar bebaho. Amir Temur bobomiz o`zlarining “Temur tuzuklari” nomli asarida kitob yozuvchi dono olimlar,muhaddis va tarixchilarni e`tiborli odamlar hisoblab,ularning izzat-u hurmatlarini joyiga qo`yganliklarini e`tirof etganlar.

Bilib qo`yinglar,hammamiz uchun kitobdan yaqinroq,azizroq va yoqimliroq suhbatdosh hamda ma`naviy suyanchiq yo`dir.

***III.Yakuniy qism:***

Kitob o`qish odob-qoidalari bilan tanishtirish.

1.Kitobni tanlay olish va zarurini o`qish.

2.Kitobni mustaqil o`qishni bilish.

3.O`qiganlaridan hayotiy xulosalar chiqarish.

4.Uning kerakli joylarini yon daftariga ko`chirib,uni esda saqlash.

5.Kitobni yaroqsiz holga keltirmaslik uchun undan to`g`ri foydalanishni bilish.

6.Kitobni shoshmasdan o`ylab,diqqat – e`tibor bilan o`qish malakalariga ega bo`lish.

7.Qayta-qayta o`qish – kitobxonlik ko`nikmasini orttirish.

O`qituvchi:Dunyodagi barcha kitoblarni sotib olish mumkinmi?Nima uchun?

O`quvchi:Yo`q,sotib olish mumkin emas.

O`quvchi:Uy sharoitida uncha kitobni saqlash qiyin.

O`quvchi:Men o`qimoqchi bo`lgan kitob do`konda bo`lmasligi mumkin.

O`qituvchi:Xush,bunday holatda bizga nima yordamga keladi?

O`quvchi:Kutubxonalar yordamga keladi.

O`qituvchi:Barakalla, bolajon!

Demak,kutubxonalar bizni kitoblar dunyosiga boshlar ekan.Ajdodlarimizdan o`rnak olib,bo`sh vaqtingizni kitob o`qishga sarflashga harakat qiling,kitobni seving.Kitob o`qish qoidalariga rioya qiling.Sizning hozirgi mehnatingiz kitob o`qishdir.Kitob o`qish uchun mehnat sarflasangiz o`qimishli kishi,hatto katta olim bo`lib,O`zbekistonning kelajagi uchun yangiliklar yaratasiz.

O`quvchilarni rag`batlantirish.

***34-mavzu: Yozgi ta’til rejalari.***

O`quvchilarga yozgi ta’tilni mazmunli o`tkazish bo’yicha tavsiyalar berish, ularga yozgi oromgohlarga yoki cho`milish havzalariga borganda ehtiyot bo`lishlikni uqtirish.

***I.Kirish:*** *Tarbiyaviy mashg`ulotning maqsadi:* O`quvchilarda yozgi ta`tilni mazmunli o`tkazishlikni, yozgi oromgohlarga borganda, yoki cho`milish havzalariga borganda ehtiyot bo`lishlikni uqtirish.

*Tarbiyaviy mashg`ulotning jihozi*: Yozgi ta`tilda o`qiydigan kitoblar ro`yxati, ya`ni bolalar yozuvchilarining asarlari.

Tashkiliy qism

O`quvchilarni darsga hozirlash ***II.Asosiy qism:***

Rasmlar asosida suhbat uyushtirish.

* *

Vaqtning o`tganin bildirmagay hech,

Yoz – saxiy, qo`lida sovg`a-salomi.

Vujudni to`ldirib tindirmagay hech,

Uch oy eslamagay hech zot zavolin.

Usmon Azim



O`qituvchi:

O`quv yili ham tugab bormoqda. O`quv yilini har o`quvchi o`ziga xos bo`lgan holatda tugatadi. Bu davrda juda ko`p ilmlarga ega bo`ldingiz. Juda ko`p fan sirlaridan ogoh bo`ldingiz. Bir qancha tadbirlarda qatnashib, boy inteluktual bilimga ega bo`ldingiz. Hash-pash deguncha yozgi ta`tilga yetib keldingiz.

Yoz juda yaxshi. Yozgi oromgohlarda avvalo, odob-axloq fasl.Bu avvalo, bolalarga zavq bag`ishlaydi. Ko`pchilik o`quvchilarimiz oromgohlarga, ba`zilari tabiat quchog`iga, ba`zilari boshqa viloyatlarga dam olishga ketadilar. Dam olishga borganda albatta, kattalar hamrohligida amalga oshiriladi.Tartib-qoida me`yorlariga e`tibor berishingiz talab etiladi.

Yozgi ta`tilda faqat dam olish emas, balki bolalar yozuvchilarining asarlarini mutoala qilishingiz, suv havzalariga borganda juda ehtiyot bo`lishingiz kerak.



Har bir o`quvchining yozda nima ish bilan mashg`ul bo`lishi haqida o`quvchilardan sinf rahbari ma`lumot oladi va daftariga qayd etib qo`yadi.

Yozda yaxshi va mazmunli dam olib kelinglar.Ta`tilingiz maroqli va mazmunli o`tsin!